open-index/open-wikipedia-markdown huggingface dataset:
സി.കെ. രാമകൃഷ്ണൻ നായർ

കേരളീയനായ ചിത്രകാരനായിരുന്നു **സി.കെ.രാ** എന്നറിയപ്പെട്ടിരുന്ന **സി.കെ. രാമകൃഷ്ണൻ നായർ**(23 മേയ് 1915  – 16 സെപ്റ്റംബർ 1994). കേരള ലളിതകലാ അക്കാദമി ഫെല്ലോഷിപ്പ് ലഭിച്ചിട്ടുണ്ട്. അക്കാദമി ചെയർമാനായും പ്രവർത്തിച്ചു.  
## ജീവിതരേഖ
തിരുവല്ല ശ്രീവല്ലക്ഷേത്രത്തിന് സമീപത്തെ ശങ്കരവേലിൽ തറവാട്ടിൽ പാലിയക്കര കൊട്ടാരത്തിലെ രാമവർമ്മ കോയിതമ്പുരാന്റെയും ശങ്കരവേലിൽ കുഞ്ഞുകുട്ടിയമ്മയുടെയും മകനായി ജനനം. മാവേലിക്കരയിലെ രവിവർമ്മ സ്കൂൾ ഓഫ് ആർട്സിൽ പഠിച്ചു. രാജാ രവിവർമ്മയുടെ മകൻ രവിവർമ്മയായിരുന്നു പ്രധാന ഗുരു. പഠനാനന്തരം ബോംബെയിൽ ബ്രിട്ടീഷ് ഇൻഫോർമേഷൻ വകുപ്പ് ഉദ്യോഗസ്ഥനായി. ഇക്കാലത്തെ രണ്ടാം ലോക മഹായുദ്ധത്തെക്കുറിച്ചുള്ള ചിത്ര പരമ്പര ശ്രദ്ധേയമായി. പിന്നീട് കോയമ്പത്തൂരിൽ ചിത്രകലാധ്യാപകനായി. ശാന്തിനികേതനിൽ ജാമിനിറോയി, നന്ദലാൽ ബോസ് എന്നിവരുടെ പക്കൽ കുറേക്കാലം പരിശീലനം നേടിയ സികെരാ മാവേലിക്കര ഫൈൻ ആർട്സിൽ അധ്യാപകനായി. തിരുവനന്തപുരം ഫൈൻ ആർട്സ് കോളജിൽ സൂപ്രണ്ടായി. ആധുനിക ചിത്രകലയെക്കുറിച്ച് നിരവധി ലേഖനങ്ങളെഴുതി. അവിവാഹിതനായിരുന്നു.  1988ൽ രായെക്കുറിച്ച് 'ഒരു ചിത്രകാരന്റെ ദിവാസ്വപ്നങ്ങൾ' എന്ന പേരിൽ ഒരു ഡോക്യുമെന്ററിയുണ്ട്.
## പ്രധാന ചിത്രങ്ങൾ
*'കുരിശിൽനിന്നുള്ള അവരോഹണം', 'മീൻവില്പനക്കാരികൾ',
*'സന്ധ്യാരാഗിണി'
* 'മരിച്ച കുട്ടി',
*'കിണറ്റുകരയിലെ സ്ത്രീ'
*'സിങ്ങിങ് ബേർഡ്' (തിരുവനന്തപുരം മ്യൂസിയം ആർട്ട് ഗാലറിയിൽ)
*'ടെമ്പിൾ ഫന്റാസിയ' (തിരുവനന്തപുരം ശ്രീചിത്ര മെഡിക്കൽ സെന്ററിന്റെ കോൺഫറൻസ് ഹാളിൽ പ്രദർശിപ്പിച്ചിരിക്കുന്നു)
*'മുടി കഴുകുന്ന സ്ത്രീ',
*'ഡിലൈറ്റ്ഫുൾ പെയിൻ'
*'ആത്മസമർപ്പണം'
*'ഗോപികമാർ'
*'കളർ കോമ്പിനേഷൻ'
*'ക്ഷേത്രസുന്ദരികൾ'
*'പ്രതികാരത്തിന്റെ പുറപ്പാട്'
*'ഫെയറി
*ഇക്‌ളിപ്ക്‌സ്'
* 'നീലത്തൊപ്പിയുള്ള സൂര്യൻ'
*'കൺസപ്ഷൻ ഓഫ് ഡിവിനിറ്റി'
*'സ്ത്രീ'
*'അമ്മ' 
## പുരസ്കാരങ്ങൾ
*കേരള ലളിതകലാ അക്കാദമി ഫെല്ലോഷിപ്പ് 
## അവലംബം

## അധിക വായനയ്ക്ക്
*അണയാത്ത ദിവാസ്വപ്നങ്ങൾ വിജയൻ, എം: അനാഥമായ വരകൾ - കുങ്കുമം, 1994 മെയ് 1, 29(36), Page  26-30
*ഗുരുപാദങ്ങളിൽ സി.കെ.രാമകൃഷ്ണൻ, ശ്രീകണ്ഠൻ നായർ, ചിറയിൻകീഴ്: കൗമുദി ഞായറാഴ്ചപ്പതിപ്പ്, 1994 ഒക്ടോബർ 9, Page  6-7
*ചിത്രകലയുടെ ഒരാചാര്യൻ, വിജയകുമാർ, കാരയ്ക്കമണ്ഡപം : കലാകൗമുദി, 1994 ഒക്ടോബർ 9, 995, Page  13-15
*നിറങ്ങളുടെ ലോകത്ത് നമുക്കു മുൻപേ നടന്ന ഒരാൾ - സി.കെ.രാ, വിശ്വൻ, സി.കെ : മംഗളം ദിനപത്രം, 1995 ഫെബ്രുവരി 4, Page  8
*വർണ്ണങ്ങളിൽ ജീവിതപൂർണ്ണിമ, സുജ സൂസൻ ജോർജ്: ദേശാഭിമാനി ആഴ്ചപ്പതിപ്പ്, 1994 ഒക്ടോബർ 23, 26(19), Page  10-13
*സാഫല്യത്തിന്റെ നിറക്കൂട്ട്, 	ജഗദാനന്ദൻ, കെ: ദേശാഭിമാനി വാരാന്തപ്പതിപ്പ്, 1993 ജൂലൈ 18, Page  1-3
*സി.കെ.രാ. : സൗമ്യൻ, സുധീരൻ, വേണുഗോപാൽ, വി.വി : കേരളകൗമുദി, 1994 ഒക്ടോബർ 10, Page  6
*സൗമ്യമായ ചായക്കൂട്ട്, ശർമ്മ, വി.എസ്: മാതൃഭൂമി ആഴ്‌ചപ്പതിപ്പ്‌, 1994 ഒക്ടോബർ 30, 72(35), Page  18-19

വർഗ്ഗം:കേരളത്തിലെ ചിത്രകാരന്മാർ
വർഗ്ഗം:കേരള ലളിതകലാ അക്കാദമിയുടെ ഫെലോഷിപ്പ് ലഭിച്ചവർ
വർഗ്ഗം:1917-ൽ ജനിച്ചവർ
ബെനോ ഡി ബ്വാനി

ഒരു ഫ്രഞ്ച് പൗരനായ **ബെനോ ഡി ബ്വാനി** (Benoît de Boigne)  (ജീവിതകാലം : 24 മാർച്ച് 1751 – 21 ജൂൺ 1830) മറാഠ സാമ്രാജ്യത്തിന്റെ ഒരു പ്രധാന പട്ടാള നായകനായിരുന്നു. മഹാദജി ഷിൻഡേയുടെ ഭരണകാലത്ത് മറാഠ സേനയെ പരിശീലിപ്പിക്കാനും വികസിപ്പിക്കാനും സഹായിച്ചത് ഇദ്ദേഹമായിരുന്നു. നെപ്പോളിയൻ ഒന്നാമൻ മോണ്ട്-ബ്ലാങ്കിലെ ഫ്രഞ്ച് ഡിപ്പാർട്ട്മെന്റിന്റെ ജനറൽ കൗൺസിൽ പ്രസിഡന്റായും അദ്ദേഹത്തെ നിയമിച്ചിരുന്നു. 

കടയുടമകളുടെ പുത്രനായിരുന്ന, അദ്ദേഹം തൻറെ കരിയറിൽ ഒരു സൈനികനായിരുന്നു. യൂറോപ്യൻ റെജിമെന്റുകളിൽ പരിശീലനം നേടിയ അദ്ദേഹം പിന്നീട് മറാത്താ സാമ്രാജ്യം ഭരിച്ചിരുന്ന മധ്യ ഇന്ത്യയിലെ ഗ്വാളിയോറിലെ മഹാദാജി സിന്ധ്യയുടെ സേവകനെന്ന നിലയിൽ ഇന്ത്യയിൽ വിജയിച്ചു. ഒരു സൈന്യത്തിന്റെ സൃഷ്ടിയും സംഘാടനവും സിന്ധ്യ അദ്ദേഹത്തെ ഏൽപ്പിച്ചു. 

## അവലംബം

വർഗ്ഗം:അവലംബം ഇല്ലാത്ത താളുകൾ
ഫാതം

സമുദ്രത്തിൻെറ ആഴം അളക്കാൻ മുൻകാലങ്ങളിൽ ഉപയോഗിച്ചിരുന്ന യൂണിറ്റാണ് **ഫാതം**. ഇത് 6 അടിക്ക് സമാനമാണ്. (1.8288മീറ്റർ)

## പുറത്തേക്കുള്ള കണ്ണികൾ
*An explanation of the fathom marks used at sea (retrieved Sept 2005).

*Hungarian web page that refers to the length of a "bécsi öl"
വിരാമം

മലയാളമടക്കമുള്ള ഇന്ത്യൻ ലിപികളിൽ വ്യഞ്ജനത്തോടൊപ്പം സ്വാഭാവികമായി അടങ്ങിയിട്ടുള്ള *അ* സ്വരം നീക്കം ചെയ്യാനുപയോഗിക്കുന്ന സ്വരഭേദസൂചകച്ചിഹ്നത്തെയാണ് പൊതുവിൽ **വിരാമം** അഥവാ **വിരാമ** എന്നറിയപ്പെടുന്നത്. മലയാളത്തിൽ ചന്ദ്രക്കലയാണ് വിരാമം സൂചിപ്പിക്കാനുപയോഗിക്കുന്ന ചിഹ്നം. തമിഴിൽ പുള്ളി ഇതിനായി ഉപയോഗിക്കുമ്പോൾ മറ്റു പലഭാഷകളിലും വിരാമച്ചിഹ്നം *ഹലന്ത* എന്ന പേരിൽ അറിയപ്പെടുന്നു.

സ്വരത്തിന് അന്ത്യമുണ്ടാക്കുക എന്ന അർത്ഥത്തിലുള്ള വിരാമ () എന്ന പേര് സംസ്കൃതത്തിൽ നിന്നുള്ളതാണ്. കന്നഡയിലും തെലുഗിലും ഉപയോഗിക്കുന്ന ഹലന്ത എന്ന പേരും സ്വരത്തിന് അന്ത്യമുണ്ടാക്കുക എന്ന അർത്ഥത്തിൽത്തന്നെയുള്ളതാണ്. സ്വരം എന്നാണ് ഹൽ എന്ന വാക്കിനർത്ഥം.

**വിവിധലിപികളിലെ വിരാമച്ചിഹ്നങ്ങൾ**

## മലയാളത്തിലെ വിരാമച്ചിഹ്നങ്ങൾ
നിലവിൽ ചന്ദ്രക്കലയാണ് വിരാമത്തിനായി മലയാളത്തിൽ ഉപയോഗിക്കുന്നതെങ്കിലും ചന്ദ്രക്കലയുടെ ആവിർഭാവത്തിന് മുമ്പ് മറ്റുപലചിഹ്നങ്ങളും ഉപയോഗത്തിലിരുന്നു. വ്യഞ്ജനത്തിനു മുകളിലിടുന്ന കുത്തനെയുള്ള വരയും (വടിവിരാമം) വൃത്തവുമാണ് (വൃത്തവിരാമം/കുഞ്ഞുവട്ടം) അവ. ഇതുരണ്ടും യൂണികോഡ് എൻകോഡിങ്ങിന് നിർദ്ദേശിക്കപ്പെട്ടിട്ടുണ്ട്.

## ഇതും കാണുക
* സംവൃതോകാരം
## അവലംബം
അവിഭക്ത ഭാരതം

അവിഭക്ത ഭാരതം, അഖണ്ഡ ഭാരതം अखण्ड भारत (Devanagri), اکھنڈ بھارت (Nastaleeq)), അഥവാ അഖണ്ഡ ഹിന്ദുസ്ഥാൻ എന്നത്  (ഹിന്ദുസ്ഥാനി: अखण्ड हिन्दुस्तान (Devanagri), اکھنڈ ہندوستان (Nastaleeq)), നഷ്ടകാല സ്മരണകൾ ഉണർത്തുന്ന ഒരു ഭാരതീയ പദമാണ് .

## അവലംബം

വർഗ്ഗം:പദസൂചികൾ
മോൾ (യൂണിറ്റ്)

രസതന്ത്രത്തിൽ  (അവൊഗാഡ്രോ നമ്പർ) എണ്ണത്തെ സുചിപ്പിക്കുവാൻ ഉപയോഗിക്കുന്ന പദമാണ് **മോൾ**. അന്താരാഷ്ട്ര ഏകകവ്യവസ്ഥയിൽ (SI) പദാർത്ഥത്തിന്റെ അളവ് സൂചിപ്പിക്കുന്ന ഏകകം എന്ന നിലയിൽ രസതന്ത്രത്തിൽ മോൾ ഉപയോഗിച്ചു വരുന്നു. mol എന്നാണ് ഇതിന്റെ ചുരുക്കെഴുത്ത്. ഒരു മോൾ എന്നത് കൃത്യമായി  പ്രാഥമിക ഘടകങ്ങളുടെ ഒരു കൂട്ടമാണ്. അത് ആറ്റങ്ങൾ, തന്മാത്രകൾ, അയോണുകൾ, അയോൺ ജോഡികൾ അല്ലെങ്കിൽ മറ്റ് കണികകൾ എന്നിവയോ ആകാം. 12 ഗ്രാം 12C യിലെ ആറ്റങ്ങളുടെ എണ്ണവുമായി തത്തുല്യമായ പദാർത്ഥത്തിന്റെ അളവാണ് മോളിന്റെ ചരിത്രപരമായ നിർവചനം. ഇതിന്റെ അടിസ്ഥാനത്തിലാണ് മോളിന്റെ SI മൂല്യം തിരഞ്ഞെടുത്തത്.

രാസപ്രവർത്തനങ്ങളുടെ അളവുകളും ഉൽപ്പന്നങ്ങളുടെ അളവുകളും പ്രകടിപ്പിക്കുന്നതിനുള്ള സൗകര്യപ്രദമായ മാർഗമായി രസതന്ത്രത്തിൽ മോൾ വ്യാപകമായി ഉപയോഗിക്കുന്നു. ഉദാഹരണത്തിന്,  എന്ന രാസപ്രവർത്തനം, പ്രതിപ്രവർത്തിക്കുന്ന ഓരോ 2&nbsp;mol ഹൈഡ്രജൻ തന്മാത്രയും (H2) ഉം 1&nbsp;mol ഓക്സിജൻ തന്മാത്രയും (O2) ഉം പ്രവർത്തിച്ച് 2 മോൾ വെള്ളം രൂപം കൊള്ളുന്നു എന്നു വ്യാഖ്യാനിക്കുന്നു. ഒരു ലായനിയുടെ സാന്ദ്രത സാധാരണയായി അതിന്റെ മോളാർ സാന്ദ്രതയാൽ സൂചിപ്പിക്കുന്നു. ഇത് ലായനിയുടെ ഒരു യൂണിറ്റ് വോള്യത്തിൽ ലയിച്ചിരിക്കുന്ന പദാർത്ഥത്തിന്റെ അളവായി നിർവചിക്കപ്പെടുന്നു.

## അവലംബം


വർഗ്ഗം:രസതന്ത്രം
വർഗ്ഗം:എസ്.ഐ. മൗലിക ഏകകങ്ങൾ
തീക്കുന്തം

തീക്കുന്തം (english:Fire  lance, simplified Chinese: 火枪; traditional Chinese: 火槍; pinyin: huǒ qiāng) എന്നത് വെടിമരുന്നുപയോഗിക്കുന്ന ആദ്യത്തെ ആയുധങ്ങളിലൊന്നായിരുന്നു.

## വിവരണം
ആദ്യത്തെ തീക്കുന്തങ്ങൾ ചൈനീസ് കുന്തങ്ങളോട് വെടിമരുന്നു നിറച്ച മുളക്കുഴൽ ചേർത്ത് കേട്ടിയവയായിരുന്നു.ഇവയ്ക്കു ആദ്യം ഏതാനും അടി മാത്രമേ സഞ്ചരിക്കുവാനുള്ള കഴിവുണ്ടായിരുന്നുള്ളൂ. ഇവ ആദ്യകാലങ്ങളിൽ ഒരു കുന്തമായിത്തന്നെയായിതന്നെ ആയിരുന്നു ഉപയോഗിച്ചിരുന്നത്.പിന്നീട് ഇവ കുറെയധികം വികസിച്ചു.പത്താം ശതകത്തിലെ ചില പുസ്തകങ്ങളിൽ ഇവ യുദ്ധങ്ങളിലുപയോഗിക്കുനതിനെ ചിത്രീകരിക്കുന്നുണ്ട്.

## ചരിത്രം
ആദ്യത്തെ തീക്കുന്തങ്ങൾ പത്താം ശതകത്തോടെ ചൈനയിലാനുണ്ടയത്.എങ്കിലും 1260കളോടെയാണ്  ഇവ പല രീതികളിലേക്ക് വികസിച്ചത്.ഇവയ്ക്കു ചെലവ്കുറവായിരുന്നു.

ഇവയാണ് പിന്നീട് തോക്കുകളും റോക്കെറ്റ്‌കളും ആയി വികസിച്ചത്

## അവലംബങ്ങൾ

English wikipedia

വർഗ്ഗം:ആയുധങ്ങൾ - അപൂർണ്ണലേഖനങ്ങൾ

വർഗ്ഗം:ചരിത്രം
ട്രെയിൻ റ്റു പാകിസ്താൻ

1947-ലെ ഇന്ത്യ-പാകിസ്താൻ വിഭജനകാലത്ത് ജനങ്ങളുടെ ഇരുരാജ്യങ്ങളിലേക്കുമുള്ള കുടിയേറ്റങ്ങളും തിക്താനുഭവങ്ങളെയും പശ്ചാത്തലമാക്കി ഖുശ്വന്ത് സിങ് രചിച്ച നോവലാണ് **ട്രെയിൻ റ്റു പാകിസ്താൻ**. 184 പുറങ്ങളുള്ള ഈ നോവലിൽ നിരവധി കഥാപാത്രങ്ങളെ വായനക്കാരന് അടുത്തറിയാനാകും. വൈവിധ്യമാർന്ന ജീവിത പരിസരങ്ങളിൽ നിന്നുള്ളവരുടെ വിശകലനത്തിലൂടെ അക്കാലത്തെ സാമൂഹ്യ സാംസ്കാരിക അന്തരീക്ഷത്തെ ഈ നോവൽ അടയാളപ്പെടുത്തുന്നു.
## സാംസ്കാരിക അവബോധവും സാമൂഹ്യഘടനയും
184 പുറങ്ങളുള്ള ഈ നോവലിൽ നിരവധി കഥാപാത്രങ്ങളെ വായനക്കാരന് അടുത്തറിയാനാകും. വൈവിധ്യമാർന്ന ജീവിത പരിസരങ്ങളിൽ നിന്നുള്ളവരുടെ വിശകലനത്തിലൂടെ അക്കാലത്തെ സാമൂഹ്യ സാംസ്കാരിക അന്തരീക്ഷത്തെ ഈ നോവൽ അടയാളപ്പെടുത്തുന്നു.   
“ഹിന്ദുക്കളാണ് കൃത്യമായ ആസൂത്രണത്തോടെ കൊല ചെയ്യാനാരംഭിച്ചതെരംഭിച്ചതെന്ന് മുസ്ലീങ്ങളും മുസ്ലീങ്ങളെ ഹിന്ദുക്കളും പഴിക്കുന്നു. യാഥാർത്ഥ്യം രണ്ടു വശത്തും ആളുകൾ ക്രൂരമായി കൊല ചെയ്യപ്പെട്ടു. രണ്ടു പേരും പരസ്പരം വെടി വയ്ക്കുകയും കുത്തിയും വെട്ടിയും കൊലപ്പെടുത്തുകയും ചെയ്തു. രണ്ടു പേരും മുറിവേൽപ്പിച്ചു.  രണ്ടു പേരും മാനഭംഗപ്പെടുത്തി”(1).

പാകിസ്താൻ ഇന്ത്യ അതിർത്തിയിലുള്ള മനോ മജ്‌ര എന്ന സാങ്കൽപ്പിക ഗ്രാമത്തിലാണ് കഥ നടക്കുന്നത്. മുസ്ലീം - സിഖ് വിശ്വാസികൾ  ഗ്രാമത്തിൽ  ഒരുമയോടെ കഴിയുകയാണ്. പുറം ലോകത്തെ കാര്യങ്ങളിൽ അവർ വലിയ താത്പര്യം കാട്ടിയില്ല. കുപ്രചരണങ്ങളിലൂടെയും കിംവദന്തികളിലൂടെയുമാണ് അവരിലേക്ക് വിവരങ്ങളെത്തിയിരുന്നത്, എന്നത് അവരെ എളുപ്പം വികാരവിധേയമാക്കി. സർക്കാർ അടുത്ത ദിവസങ്ങളിൽ  മനോ മജ്‌രയിലെ മുസ്ലീംങ്ങളെ അവരുടെ സുരക്ഷക്കായി പാകിസ്താനിലെത്തിക്കുമെന്ന് അറിഞ്ഞ ഒരു മുസൽമാൻ ചോദിച്ചു, “ പാകിസ്താനുമായി നമുക്കെന്ത്? നമ്മളിവിടെ ജനിച്ചു. നമ്മുടെ പിതാ മഹാന്മാരും. സിഖ് ജനതയോടൊപ്പം സാഹോദര്യത്തോടെയാണ് നാം ജീവിച്ചത്”

പാകിസ്താനിലേക്കു പോകാനായി മുസ്ലീങ്ങൾ അഭയാർത്ഥി ക്യാംപിലേക്കെത്തിയപ്പോഴാണ് മത ഭ്രന്തന്മാരുടെ പ്രേരണയ്ക്കിരയായി ഒരു സംഘം സിഖുകാർ പാകിസ്താനിലേക്കുള്ള ട്രെയിനിൽ കൂട്ടക്കൊല നടത്തിയത്.
## സിനിമ
ഈ കൃതിയെ അധികരിച്ച് 1998 ൽ ഒരു സിനിമ പുറത്തിറങ്ങിയിട്ടുണ്ട്. പമേല റൂക്സ് സംവിധാനം ചെയ്ത ഈ ചിത്രത്തിൽ നിർമൽ പാണ്ഡെ, മോഹൻ അഗസ്തെ, രജിത് കപൂർ, ദിവ്യ ദത്ത തുടങ്ങിയവർ അഭിനയിച്ചു.

## അവലംബം

വർഗ്ഗം:ഇംഗ്ലീഷ് നോവലുകൾ
മധു ആലപ്പുഴ

മലയാളചലച്ചിത്രഗാന രചയിതാവാണ് **മധു ആലപ്പുഴ**.
## ജീവിതരേഖ
1976ൽ മിസ്സി എന്ന ചിത്രത്തിനുവേണ്ടി ദേവരാജൻ ഈണം നൽകിയ 'അനുരാഗം അനുരാഗം' എന്ന ഗാനമെഴുതി  ചലച്ചിത്രലോകത്തെത്തി. ബാലചന്ദ്രമേനോന്റെ താരാട്ട്, ഇത്തിരിനേരം ഒത്തിരികാര്യം, ആരാന്റെ മുല്ല കൊച്ചുമുല്ല ഭരതന്റെ ഓർമയ്ക്കായ് തുടങ്ങി നിരവധി സിനിമകൾക്കു വേണ്ടി ഗാനങ്ങളെഴുതി. ഏതാനും ഭക്തിഗാന ആൽബങ്ങൾ പുറത്തിറക്കിയിട്ടുണ്ട്.   
## അവലംബം

## പുറം കണ്ണികൾ
*മധു ആലപ്പുഴയുടെ ഗാനങ്ങൾ

വർഗ്ഗം:മലയാളചലച്ചിത്രഗാനരചയിതാക്കൾ
വർഗ്ഗം:ആലപ്പുഴ ജില്ലയിൽ ജനിച്ചവർ
അറേബ്യൻ ഒട്ടകപ്പക്ഷി

**അറേബ്യൻ ഓസ്ട്രിച്ച് അഥവാ സിറിയൻ ഓസ്ട്രിച്ച്**&nbsp;(*Struthio camelus syriacus*) പൂർണ്ണമായും&nbsp;വംശംനാശം സംഭവിച്ച ഒട്ടകപ്പക്ഷികളുടെ ഒരു ഉപവർഗ്ഗമാണ്.&nbsp; ഇരുപതാം നൂറ്റാണ്ടിൻറെ മദ്ധ്യം വരെ ഇവ അറേബ്യൻ ഉപദ്വീപിൽ കാണപ്പെട്ടിരുന്നു. അവസാനത്തെ പക്ഷി 1945 ല്‌‍ സൌദി അറേബ്യയിലെ അൽ-ഹസ പ്രോവിൻസിൽ വച്ച് മരുഷ്യന്റെ ക്രൂരതയ്ക്കിരയായി. ജറുസലേമിലെ സുവോളജിക്കൽ മ്യൂസിയം ഓഫ് &nbsp;ഹീബ്രൂ യൂണിവേഴ്സിറ്റിയിൽ ഒരു പെൺപക്ഷിയുടെയും രണ്ടു പക്ഷിക്കുഞ്ഞുങ്ങളുടെയും തൂവലുകളും ചർമ്മവും സൂക്ഷിച്ചിരിക്കുന്നു. അതുപോലെ തന്നെ സുവോളജിക്കൽ മ്യൂസിയം ഓഫ് ടെൽ അവീവ് യൂണിവേഴ്സിറ്റിയിൽ മുട്ടത്തോട് സംരക്ഷിച്ചിരിക്കുന്നു. അറേബ്യൻ ഉപദ്വീപിൽ നിന്ന് ഇന്നുവരെ ഇവയുടെ എല്ലുകൾ കണ്ടെടുക്കപ്പെട്ടിട്ടില്ല. ഇവ ക്യാമൽ ബേഡ് എന്നും അറിയപ്പെടുന്നു. 

തോക്കുകളുടെയു മറ്റും വ്യാപകമായ ഉപയോഗവും മോട്ടോർ വാഹനങ്ങളുടെ കടന്നു വരവും ഈ ഒട്ടകപ്പക്ഷി വംശത്തിൻറ വേഗത്തിലുള്ള തിരോധാനത്തിനു കാരണമായി. പഴയകാലത്ത് വേട്ടപ്പട്ടികൾ, അമ്പും വില്ലും ഉപയോഗിച്ചുള്ള വേട്ടയാടലിൽ കൂട്ടമായുള്ള പക്ഷിമൃഗാദികൾക്ക് രക്ഷപ്പെടാൻ മതിയായ അവസരങ്ങളുണ്ടായിരുന്നു. &nbsp;പക്ഷേ തോക്കുപയോഗിച്ചുള്ള &nbsp;വിനോദത്തിനായും തൂവലുകൾക്കും മാംസത്തിനു വേണ്ടിയുമുള്ള അനിയന്ത്രിതമായ വേട്ട, ഈ ഒട്ടകപ്പക്ഷി വംശത്തിൻറ പുർണ്ണമായ നാശത്തിനാണ് വഴിതെളിച്ചത്. ഇരുപതാം നൂറ്റാണ്ടിൻറെ തുടക്കത്തിൽ അറേബ്യൻ ഒട്ടകപ്പക്ഷികൾ വളരെ അപൂർവ്വമായി മാറിയിരുന്നു. 

നേരത്തേ ഇവ ഏറെ കാണപ്പെട്ടിരുന്നത്, വട്ക്കൻ നുഫൂദ് മുതൽ സിറിയൻ മരുഭൂമി വരെയുള്ള പ്രദേശത്തും (രേഖാംശം&nbsp;34°N and 25°N and&nbsp;അക്ഷാംശം&nbsp;38°E) മുന്നോട്ട് യൂഫ്രട്ടീസ് താഴ്വരയുടെ കിഴക്കു ഭാഗത്തും ആയിരുന്നു. സൌദി അറേബ്യയിലെ അൽ ജൂഫ് പ്രവിശ്യയിലും പഴയകാലത്ത് ഇവ സുലഭമായിരുന്നു. ഇവ അവസാനമായി കാണപ്പെട്ട പ്രദേശങ്ങൾ, 1928 ൽ ജോർദാൻ-ഇറാഖ് അതിർത്തിയിലെ ടോൾ-അൽ-റസാത്തിനിലും 1940 കളുടെ ആരംഭത്തിൽ ജുബൈലിനു സമീപവുമാണ്. ഇവിടെ കാണപ്പെട്ട അറേബ്യൻ&nbsp;ഒട്ടകപ്പക്ഷിയെ പൈപ്പ് ലൈൻ ജോലിക്കാർ വെടിവച്ചു കൊന്നു ഭക്ഷണമാക്കിയതായി രേഖപ്പെടുത്തിയിരിക്കുന്നു (ചില സ്രോതസ്സുകളിൽ 1941 എന്നാണ് &nbsp;ഈ കാലയളവു കാണിക്കുന്നത്).

സാധാരണ ഒട്ടകപ്പക്ഷികളുമായി താരതമ്യം ചെയ്താൽ ഇവ വലിപ്പത്തിൽ ഒരൽപ്പം ചെറുതായിരുന്നു (70 ഇഞ്ചു മുതൽ 2 മീറ്റർ വരെ ഉയരം). അക്കാലത്ത് ഒട്ടകപ്പക്ഷി വേട്ട ഈ പ്രദേശത്തെ പണക്കാരുടെ ഒരു സാധാരണ വിനോദമായിരുന്നു. മുട്ട, തൂവലുകൾ, ചർമ്മം എന്നിവ കരകൌശലവസ്തുകളുടെയും മറ്റും നിർമ്മാണത്തിനായി ഉപയോഗിച്ചിരുന്നു. അറേബ്യൻ ഒട്ടകപ്പക്ഷിയിൽ നിന്നു നിർമ്മിച്ച വസ്തുക്കളും ജീവനുള്ള പക്ഷികളെത്തന്നെയും ചൈന പോലുള്ള രാജ്യങ്ങളിലേയ്ക്കു കയറ്റി അയച്ചിരുന്നു.ചൈനയിലെ ടാങിൽ ചക്രവർത്തിമാർക്ക് സ്വീകരണ സമ്മാനമായി ഇത്തരം ഒട്ടകപ്പക്ഷികളെ നൽകിയിരുന്നുവെന്നു പറയപ്പെടുന്നു. മുട്ടകൾക്ക് അടയിരിക്കുന്ന കാര്യത്തിൽ അറേബ്യൻ ഒട്ടകപ്പക്ഷികൾ വളരെ മടിയൻമാരായിരുന്നു. ശരിയായ ശ്രദ്ധയില്ലാതെ കിടന്നിരുന്ന ഇത്തരം മുട്ടകൾ ശത്രു ജീവികൾക്ക് മുട്ടയുടെ തോടിൻറെ കട്ടി കാരണം പൊട്ടിക്കുവാൻ സാധിച്ചിരുന്നില്ല. &nbsp;&nbsp;&nbsp;
 
## അവലംബം

* 

* 

* 

വർഗ്ഗം:ഒട്ടകപ്പക്ഷികൾ
വർഗ്ഗം:വംശനാശം സംഭവിച്ച പക്ഷികൾ
വർഗ്ഗം:പറക്കാത്ത പക്ഷികൾ
നല്ലേപ്പിള്ളി നാരായണസ്വാമി

**[[നല്ലേപ്പിള്ളി ബ്രദേഴ്സ്]]** എന്നറിയപ്പെട്ടിരുന്ന നാഗസ്വര വിദ്വാന്മാരിലെ മൂത്ത സഹോദരനായിരുന്നു **നല്ലേപ്പിള്ളി നാരായണസ്വാമി** (മരണം : 28 ഏപ്രിൽ 2015).  അനുജൻ വൈദ്യനാഥനുമൊത്താണ് ഇദ്ദേഹം നാഗസ്വരക്കച്ചേരികൾ അവതരിപ്പിച്ചിരുന്നത്.  19 മണിക്കൂർ തുടർച്ചയായി നാഗസ്വരം വായിച്ച അപൂർവതയ്ക്കും ഉടമയായിരുന്നു. 
## ജീവിതരേഖ
നാഗസ്വരവിദ്വാൻ നല്ലേപ്പിള്ളി പെരുമാളിന്റെ മകനാണ്. ഇരുപതാം വയസ്സുമുതൽ കച്ചേരികൾ അവതരിപ്പിച്ചുതുടങ്ങി. ഡൽഹി, മുംബൈ, ചെന്നൈ, തഞ്ചാവൂർ തുടങ്ങി വിവിധ കേന്ദ്രങ്ങൾ, കേരളത്തിൽ തിരുവനന്തപുരംമുതൽ കാസർകോടുവരെ വിവിധ ക്ഷേത്രസങ്കേതങ്ങൾ എന്നിവിടങ്ങളിൽ നാദസ്വരക്കച്ചേരികൾ അവതരിപ്പിച്ചിരുന്നു. മാൻഡലിൻ ശ്രീനിവാസ്, ഷേക്ക് ചിന്നമൗലാന തുടങ്ങിയ കലാകാരന്മാർക്കൊപ്പവും വേദി പങ്കിട്ടിരുന്നു. 1980കളിൽ ഒരു കച്ചേരിക്ക് അരലക്ഷംവരെ പ്രതിഫലം വാങ്ങിയിരുന്നു. കേരള സംഗീതനാടക അക്കാദമി 2002-ൽ ഗുരുപൂജാ പുരസ്കാരം നൽകി ആദരിച്ചു.

അവസാനകാലത്ത് ഏറെ ദുരിതങ്ങൾ അനുഭവിച്ച നാരായണസ്വാമിയ്ക്ക് മകൾ വസന്ത മാത്രമായിരുന്നു കൂട്ട്. 98 വർഷം നീണ്ടുനിന്ന ആ സ്വരരാഗഗംഗാപ്രവാഹം 2015 ഏപ്രിൽ 28-ന് നിലച്ചു.

## പുരസ്കാരങ്ങൾ
*കേരള സംഗീതനാടക അക്കാദമി 2002-ൽ ഗുരുപൂജാ പുരസ്കാരം
*ആലിപ്പറമ്പ് ശിവരാമപൊതുവാൾ പുരസ്‌കാരം
*ഗുരുവായൂർ ദേവസ്ഥാനത്തിന്റെ പുരസ്‌കാരം
## അവലംബം


വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
വർഗ്ഗം:നാദസ്വര വിദ്വാന്മാർ
വർഗ്ഗം:2015-ൽ മരിച്ചവർ
വർഗ്ഗം:ഏപ്രിൽ 28-ന് മരിച്ചവർ
മൊഗാദിഷു

ആഫ്രിക്കൻ രാജ്യമായ സൊമാലിയയുടെ തലസ്ഥാനമാണ്‌ **മൊഗാദിഷു** (; ;  **). പ്രാദേശികമായി ഹമാർ എന്നും വിളിക്കപ്പെടുന്ന ഇവിടത്തെ ജനസംഖ്യ 2015-ൽ 21,20,000 ആണ്. സൊമാലിയയിലെ ഏറ്റവും വലിയ നഗരമായ മൊഗാദിഷു ഇന്ത്യൻ മഹാസമുദ്രതീരത്ത് സ്ഥിതിചെയ്യുന്നു. ഇന്ത്യൻ മഹാ സമുദ്രത്തിലെ വെളുത്ത മുത്ത് എന്ന് വിശേഷിപ്പിക്കപ്പെടുന്ന മൊഗാദിഷു നൂറ്റാണ്ടുകളായി ഒരു തുറമുഖ നഗരമാണ്.

## അവലംബം

വർഗ്ഗം:ആഫ്രിക്കയിലെ തലസ്ഥാനങ്ങൾ
മാമുൻച്ചിസോറസ്

അന്ത്യ ജുറാസ്സിക് കാലത്ത് ജീവിച്ചിരുന്ന സോറാപോഡ് വംശത്തിൽ പെട്ട വളരെ വലിയ ദിനോസർ ആയിരുന്നു **മാമുൻച്ചിസോറസ്**, ഉച്ചാരണം ( ,http://www.dinosauria.com/dml/names/dinom.htm  or spelling pronunciation ). ഈ ജെനുസിലെ ആദ്യ ഫോസ്സിൽ സ്പെസിമെൻ ദിനോസറിനെ 1952 ൽ ചൈനയിൽ നിന്നും ആണ് കിട്ടുന്നത്. (Mamenchisaurus constructus) ഏകദേശം 13 മീറ്റർ (43 അടി) നീളം ആണ് കണക്കാകിയിടുള്ളത്‌ . ഇതേ തുടർന്ന്  ഇന്നുവരെ 6 ഉപവർഗ്ഗങ്ങളെ കൂടെ കണ്ടുകിട്ടിയിടുണ്ട്. 

## ചിത്രശാല

File:Omeisaurus - mounted skeleton (Zigong Dinosaur Museum).jpg|M. youngi ഫോസ്സിൽ
File:Mamenchisaurus youngi steveoc 86.jpg|ചിത്രകാരന്റെ ഭാവനയിൽ 
File:Mamenchisaurus Species Scale Steveoc86.svg|*M. constructus, M. youngi, M. hochuanensis and M. sinocanadorum*
Mamenchisaurus Japan.jpg

File:Mamenchisaurus hochuanensis Field Museum.jpg


## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
ഇയോമാമുൻച്ചിസോറസ്

മാമുൻച്ചിസോറസ് ദിനോസർ ജെനുസിൽ പെട്ട ഒന്നാണ് **ഇയോമാമുൻച്ചിസോറസ്** . ഇവ മാമുൻച്ചിസോറസ്  ജെനുസിൽ പെട്ട ദിനോസറുകളുടെ മുൻഗാമി ആണ് എന്ന് കരുതപെടുന്നു. മധ്യ ജുറാസ്സിക് കാലത്ത് ജീവിച്ചിരുന്ന ഇവയുടെ ഫോസ്സിൽ കണ്ടു കിട്ടിയിടുള്ളത് ചൈനയിൽ നിന്നും ആണ് . 2008 ൽ ആണ് ഇവയുടെ വർഗ്ഗീകരണം നടന്നത് .

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
വലിയ ചിറകുള്ള പക്ഷികൾ

കാസർകോട്ടെ എൻഡോസൾഫാൻ ഭീകരതകൾ തുറന്നുകാട്ടുന്ന ഒരു മലയാള സിനിമയാണ് **വലിയ ചിറകുള്ള പക്ഷികൾ**. ഡോ. ബിജു ആണ് ഈ ചിത്രത്തിന്റെ രചനയും സംവിധാനവും നിർവഹിക്കുന്നത്. കുഞ്ചാക്കോ ബോബൻ ആണ് ചിത്രത്തിലെ നായക കഥാപാത്രത്തെ അവതരിപ്പിക്കുന്നത്.
## അഭിനേതാക്കൾ
*കുഞ്ചാക്കോ ബോബൻ - ഫോട്ടോഗ്രാഫർ
*നെടുമുടി വേണു  - ചീഫ് എഡിറ്റർ 
*സുരാജ് വെഞ്ഞാറമൂട് - മന്ത്രി 
*സലിം കുമാർ- പ്രധാന അദ്ധ്യാപകൻ
* പ്രകാശ് ബാരെ  - ഡോ. മോഹൻ കുമാർ 
* തമ്പി ആന്റണി - അവിനാഷ് 
* കൃഷ്ണൻ ബാലകൃഷ്ണൻ  - നാട്ടുകാരൻ
## അവലംബം

## പുറത്തേക്കുളള കണ്ണികൾ
* 
* 

വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഡി. ബിജു സം‌വിധാനം ചെയ്ത ചലച്ചിത്രങ്ങൾ
മേപ്പാടി പോളിടെൿനിക്

വയനാട് ജില്ലയിലെ മേപ്പാടി ഗ്രാമപഞ്ചായത്തിൽ സ്ഥിതി ചെയ്യുന്ന കേരള ഉന്നതവിദ്യാഭ്യാസ വകുപ്പിന്റെ കീഴിൽ പ്രവർത്തിക്കുന്ന ഗവർമെന്റിന്റെ പോളിടെൿനിക് കോളേജാണ് ഗവ. പോളിടെൿനിക് കോളേജ് മേപ്പാടി.

വർഗ്ഗം:വയനാട് ജില്ലയിലെ വിദ്യാലയങ്ങൾ
വർഗ്ഗം:കേരളത്തിലെ പോളിടെൿനിക്കുകൾ
എം.ഐ. അബ്‌ദുൽ അസീസ്

**എം.ഐ. അബ്ദുൽ അസീസ്.** ജമാഅത്തെ ഇസ്ലാമി കേരള സംസ്ഥാന അമീർ.   2015-19 കാലയളവിലേക്കാണ് സംസ്ഥാന അധ്യക്ഷനായി ആയി തെരഞ്ഞെടുക്കപ്പെട്ടത്. ഇസ്‌ലാമിക പണ്ഡിതനും, പ്രഭാഷകനും വ്യത്യസ്താ സാമൂഹിക വിദ്യാഭ്യാസ സംവിധാനങ്ങളുടെ മേൽ നോട്ടം വഹിക്കുന്ന വ്യക്തിയുമാണ് എം.ഐ. അബ്ദുൽ അസീസ്.

## ജീവിത രേഖ
1961 ഓഗസ്റ്റ് 17 ന് മലപ്പുറം എടക്കര നാരോക്കാവിൽ ജനനം.  പിതാവ്: ഇബ്രാഹിം. മാതാവ്: ഖജീദ. സാമൂഹിക പ്രവർത്തകൻ, സംഘാടകൻ, നേതാവ്, പണ്ഡിതൻ, പ്രഭാഷകൻ, അധ്യാപകൻ എന്നീ നിലകളിൽ പ്രവർത്തിച്ചിട്ടുണ്ട്. തിരൂർക്കാട് ഇലാഹിയ കോളജിൽ നിന്ന് അഫ്ദലുൽ ഉലമ പഠനം പൂർത്തിയാക്കി. ജമാഅത്തെ ഇസ്ലാമി ജില്ലാ നാസിം, മേഖലാ നാസിം, സംസ്ഥാന ഉപാധ്യക്ഷൻ എന്നീ ചുമതലകൾ വഹിച്ചിട്ടുണ്ട്. 1990 ൽ ജമാഅത്തെ ഇസ്ലാമിയിൽ അംഗമായി. 1994 മുതൽ ജമാഅത്തെ ഇസ്ലാമി സംസ്ഥാന കൂടിയാലോചനാ സമിതി അംഗമാണ്. എസ്.ഐ.ഒ വിലൂടെയാണ് സംഘടനാ പ്രവർത്തന രംഗത്തേക്ക് കടന്നുവരുന്നത്. എസ്.ഐ.ഒ സംസ്ഥാന പ്രസിഡന്റായിരുന്നു. അൽ ജാമിയ അൽ ഇസ്ലാമിയ, ശാന്തപുരം(ഇസ്‌ലാമിക് യൂണിവേഴ്‌സിറ്റി) ഉന്നതാധികാര സമിതി പ്രസിഡന്റ്, മജ്‌ലിസുത്തഅ്‌ലീമുൽ ഇസ്‌ലാമി ചെയർമാൻ, ശാന്തപുരം മഹല്ല് ഖാദി എന്നീ സ്ഥാനങ്ങളും വഹിക്കുന്നു.

## പുറംകണ്ണികൾ
* https://www.facebook.com/iamabdulazeez 
## അവലംബം

ലഘുചിത്രം

ആ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:കേരളത്തിലെ പ്രഭാഷകർ
വർഗ്ഗം:കേരളത്തിലെ ഇസ്ലാമിക പണ്ഡിതർ
വർഗ്ഗം:1961-ൽ ജനിച്ചവർ
വർഗ്ഗം:ഓഗസ്റ്റ് 17-ന് ജനിച്ചവർ
ആര്യങ്കാവ് ചുരം

കൊല്ലം ജില്ലയെ തമിഴ്നാട്ടിലെ തെങ്കാശി ജില്ലയുമായി ബന്ധിപ്പിക്കുന്ന ചുരമാണ് **ആര്യങ്കാവ് ചുരം**. കൊല്ലം - തിരുമംഗലം ദേശീയപാത 744 ഉം കൊല്ലം ചെങ്കോട്ട റെയിൽപാതയും ഇതുവഴി കടന്നു പോകുന്നു. അമ്പനാട് കുന്നുകളുടെ താഴ്‌വരയിൽ സ്ഥിതി ചെയ്യുന്ന മുളംകാടുകൾ നിറഞ്ഞ ആര്യങ്കാവ് ചുരം വഴി തമിഴ്‌നാട് ഡെക്കാൻ പീഠഭൂമി ഭാഗത്തു നിന്നും വീശുന്ന ചൂട് കാറ്റാണ് പുനലൂരിനെ കേരളത്തിലെ ഏറ്റവും കൂടുതൽ താപനിലയുള്ള പ്രദേശങ്ങളിലൊന്നായി മാറ്റുന്നതെന്നു കരുതുന്നു. പാലക്കാട് കഴിഞ്ഞാൽ സംസ്ഥാനത്ത് ഏറ്റവുമധികം ചൂട് അനുഭവപ്പെടുന്ന പട്ടണമാണ് പുനലൂർ. തീവണ്ടിപ്പാതയുടെ ഭാഗമായി നിർമ്മിച്ച അര കിലോമീറ്ററിലധികം വരുന്ന തുരങ്കം ആര്യങ്കാവ് ചുരത്തിന്റെ പ്രത്യേകതയാണ്. തുരങ്കം ആരംഭിക്കുന്നത് കേരളത്തിലും അവസാനിക്കുന്നത് തമിഴ്‌നാട്ടിലുമാണ്.

## അവലംബം


വർഗ്ഗം:കേരളത്തിലെ ചുരങ്ങൾ
വർഗ്ഗം:കൊല്ലം ജില്ല
അചൽ കുമാർ ജ്യോതി

1975 ഐ എ എസ് ബാച്ചിലെ ഉദ്യൊഗസ്ഥനായിരുന്ന **അചൽ കുമാർ ജ്യോതി**, ഇപ്പോൾ കേന്ദ്ര തിരഞ്ഞെടുപ്പ് കമ്മിഷണറാണ്.

## ഔദ്യോഗിക ജീവിതം
ഗുജറാത്ത്  വിജിലൻസ് കമ്മിഷണർ, കണ്ട് ല പോർട്ട് ചെയർമാൻ, ചീഫ് സിക്രട്ടറി തുടങ്ങിയ നിലകളിൽ പ്രവർത്തിച്ചിട്ടുണ്ട്.

## അവലംബം


വർഗ്ഗം:ഇന്ത്യയുടെ തിരഞ്ഞെടുപ്പ് കമ്മീഷണർമാർ
വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ
വർഗ്ഗം:1953-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ അഡ്മിനിസ്ട്രേറ്റീവ് സർവീസ് ഉദ്യോഗസ്ഥർ
വർഗ്ഗം:ഇന്ത്യൻ മുഖ്യതിരഞ്ഞെടുപ്പ് കമ്മീഷണർമാർ
കാർണേജ്

2011 ൽ റോമൻ പൊളാൻസ്കിയുടെ സംവിധാനത്തിൽ ‍പുറത്തിറങ്ങിയ ആക്ഷേപഹാസ്യ ചലച്ചിത്രമാണ് **കാർണേജ്**. ഫ്രഞ്ച് നാടകകൃത്തായ യെസ്മിന റെസയുടെ 'ഗോഡ് ഓഫ് കാർനേജ്'  എന്ന നാടകത്തെ ആസ്പദമാക്കിയാണ് ഈ ചിത്രം നിർമ്മിച്ചത്. റെസയും പൊളാൻസ്കിയും ചേർന്നാണ് ഈ ചിത്രത്തിന്റെ തിരക്കഥ രചിച്ചിരിക്കുന്നത്.  ജൂഡി ഫോസ്റ്റർ, കേറ്റ് വിൻസ്ലെറ്റ്, ക്രിസ്റ്റഫ് വാൾട്ട്സ്, ജോൺ സി റെല്ലീ എന്നിവർ കാർനേജിൽ പ്രധാന കഥാപാത്രങ്ങളെയവതരിപ്പിക്കുന്നു.


## കഥാപശ്ചാത്തലം

സ്ക്കൂൾ കുട്ടികളായ സാക്കറി കോവൻ ഏഥൻ ലോങ്ങ്സ്ട്രീറ്റ് എന്നിവർ പാർക്കിൽ കളിച്ചുകൊണ്ടിരിക്കുന്ന പശ്ചാത്തലത്തിൽ നിന്നുമാണ് സിനിമ ആരംഭിക്കുന്നത്.   ഇടയ്ക്ക് സാക്കറി ഏഥനെ  കളിക്കിടയിൽ മർദ്ദിക്കുന്നു. പ്രശ്നപരിഹാരത്തിനായി സാരമായി  പരിക്കേറ്റ ഏഥന്റെ വീട്ടിൽ സാക്കറിയുടെ മാതാപിതാക്കളെത്തുന്നു. എന്നാൽ   തർക്കപരിഹാര സംഭാഷണങ്ങൾ ലക്ഷ്യത്തിൽ നിന്നും പിന്തിരിഞ്ഞ് പരസ്പരമുള്ള കലഹത്തിലേക്കു വഴിമാറിക്കൊണ്ടിരിക്കുന്നു. നിസ്സാരമായ കാര്യങ്ങളെ ഊതിപ്പെരുപ്പിച്ച് മാതാപിതാക്കൾ വഴക്കടിക്കന്നതിനെ ചടുലമായി സിനിമയിലവതരിപ്പിക്കുന്നു.  അതിനിടെ സാക്കറിയും ഏഥനും  ( ആർക്കുവേണ്ടിയാണോ മുതിർന്നവർ വഴക്കുകൂടിക്കൊണ്ടിരുന്നത്) സന്തോഷത്തോടെ പാർക്കിൽ കളി തുടരുന്നിടത്ത് സിനമയവസാനിക്കുന്നു.

## അഭിനേതാക്കൾ

* ജൂഡി ഫോസ്റ്റർ - പെനലപ്പ് ലോങ്ങ്സ്ട്രീറ്റ്
* ‍ജോൺ സി റെല്ലീ - മൈക്കിൾ ലോങ്ങ്സ്ട്രീറ്റ്
* കേറ്റ് വിൻസ്ലെറ്റ് - നാൻസി ക്രൌൺ‌
* ക്രിസ്റ്റഫർ വാൾട്ട്സ് - അലൻ ക്രൊൺ
* ഇൽവിസ് പൊളാൻസ്കി - സാക്കറി ക്രൌൺ
* ഇലിയറ്റ് ബെർജർ- ഏഥൻ ലോങ്ങ് സ്ട്രീറ്റ് 

## അവലംബം

വർഗ്ഗം:2011-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഫ്രഞ്ച് ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
പുളിയറ

കേരള അതിർത്തിയിൽ സ്ഥിതി ചെയ്യുന്ന തമിഴ്‌നാട്ടിലെ ഒരു പ്രദേശമാണ് പുളിയറ. തിരുനെൽവേലി ജില്ലയിലുള്ള പുളിയറയ്ക്ക് ഏറ്റവും അടുത്തുള്ള പട്ടണം ചെങ്കോട്ടയാണ്. മുൻപ് തിരുവിതാംകൂറിന്റെ ഭായമായിരുന്ന ഇവിടം ഭാഷാടിസ്ഥാനത്തിലുള്ള സംസ്ഥാനരൂപീകരണത്തെത്തുടർന്ന് തമിഴ്‌നാട്ടിലായി. ദേശീയ പാത 744ഉം കൊല്ലം ചെങ്കോട്ട റെയിൽ‌പാതയും ഇതുവഴി കടന്ന് പോകുന്നു. ആര്യങ്കാവ് ചുരമിറങ്ങി വന്ന് പുളിയറയിലെത്തുമ്പോൾ ഭൂപ്രകൃതിക്ക് പൊടുന്നനെ മാറ്റമുണ്ടാകും. ദേശീയപാതയിൽ പുളിയറയിൽ എസ്. രൂപത്തിൽ ഒരു വളവുണ്ട്.

വർഗ്ഗം:തമിഴ്‌നാട്ടിലെ ഗ്രാമങ്ങൾ
ചെങ്കോട്ട (തമിഴ്‌നാട്)

തമിഴ്നാട്ടിൽ തിരുനെൽവേലി ജില്ലയിലെ ഒരു മുൻസിപ്പാലിറ്റിയും പട്ടണവുവുമാണ് **ചെങ്കോട്ട**( en:Sengottai ) നഗരത്തിലേക്ക് പ്രവേശിക്കുന്നയിടത്ത് കോട്ടപോലെ ഒരു നിർമ്മിതിയുള്ളതിനാലാണു ഈ പേരു ലഭിച്ചത്. തിരുവിതാംകൂറിന്റെ ഭാഗമായിരുന്ന ചെങ്കോട്ട ഭാഷാടിസ്ഥാനത്തിൽ സംസ്ഥാനങ്ങൾ രൂപീകരിച്ചതിനെത്തുടർന്ന് തമിഴ്‌നാട്ടിലായി.

വർഗ്ഗം:തമിഴ്നാട്ടിലെ പട്ടണങ്ങൾ
ഭഗവതിപുരം

*ഇതേ പേരിലുള്ള [[ചലച്ചിത്രം|മലയാള ചലച്ചിത്രത്തെക്കുറിച്ച്]] അറിയുവാൻ [[ഭഗവതിപുരം (ചലച്ചിത്രം)]] കാണുക.* 
*ഇതേ പേരിൽ 1983ൽ ഇറങ്ങിയ [[ചലച്ചിത്രം|തമിഴ് ചലച്ചിത്രത്തെക്കുറിച്ച്]] അറിയുവാൻ [[ഭഗവതിപുരം റെയിൽ‌വേ ഗേറ്റ്]] കാണുക.*

തമിഴ്നാട്ടിലെ തിരുനെൽവേലി ജില്ലയിൽ ചെങ്കോട്ട താലൂക്കിലെ ഒരു പ്രദേശമാണ് **ഭഗവതിപുരം**. (തമിഴ്: பகவதிபுரம் ) കൊല്ലം - ചെങ്കോട്ട തീവണ്ടിപ്പാതയിൽ തമി‌ഴ്‌നാട്ടിലെ ആദ്യത്തെ തീവണ്ടിയാപ്പീസ് ഇവിടെയാണ്. ദേശീയപാതയിൽ പുളിയറയിൽ നിന്നും അര കിലോമീറ്ററോളം ഉള്ളിലേക്കു മാറിയാണ് ഭഗവതിപുരം.

വർഗ്ഗം:തമിഴ്‌നാട്ടിലെ ഗ്രാമങ്ങൾ
തിരുവനന്തപുരം - കണ്ണൂർ ജനശതാബ്ദി എക്സ്പ്രസ്സ്

തിരുവനന്തപുരത്തുനിന്നും  കോട്ടയം വഴി കണ്ണൂർ വരെ സർവീസ് നടത്തുന്ന തീവണ്ടിയാണ് **തിരുവനന്തപുരം - കണ്ണൂർ ജനശതാബ്ദി എക്സ്പ്രസ്സ്** (തീവണ്ടി നമ്പർ 12081/82).  2011 ൽ സർവീസ് കോഴിക്കോട് വരെ സർവീസ് ആരംഭിച്ച ഈ തീവണ്ടി 2013 ൽ കണ്ണൂർ വരെ നീട്ടുകയായിരുന്നു.

## നിർത്തുന്ന സ്ഥലങ്ങൾ

## ഇതും കൂടി കാണുക
തിരുവനന്തപുരം - കോഴിക്കോട് ജനശതാബ്ദി എക്സ്പ്രസ്സ്
വർഗ്ഗം:കേരളത്തിലെ യാത്രാതീവണ്ടികൾ
ഹുമൈദ് ബിൻ റാഷിദ് ബിൻ ഹുമൈദ് അൽ നുഐമി

അറേബ്യൻ ഐക്യനാടുകളിലെ സംസ്ഥാനമായ അജ്മാന്റെ ഭരണാധികാരിയാണ് **ഷെയ്ക്ക് ഹുമൈദ് ബിൻ റാഷിദ് ബിൻ ഹുമൈദ് അൽ നുഐമി**.(Arabic: شيخ حميد بن راشد النعيمي) ജനനം 1931ൽ. പിതാവ് ഷൈഖ് റാഷിദ്.1981 മുതൽ ഇദ്ദേഹമാണ് ഭരണാധികാരി.ദുബൈയിൽ നിന്ന് 1940 ൽ പ്രാഥമിക വിദ്യാഭ്യാസം പൂർത്തിയാക്കിയ ഇദ്ദേഹം 1950 ൽ ഉപരി പഠനത്തിനായി കൈറോയിൽ സന്ദർശിച്ചു.1970 മുതൽ ഇവിടത്തെ ഭരണകാര്യങ്ങളിൽ പ്രവർത്തിച്ചു തുടങ്ങി.

## റഫറൻസുകൾ
യുക്തിവാദി (മാസിക)

മലയാളഭാഷയിലെ ആദ്യ യുക്തിവാദ/നിരീശ്വരവാദ ആനുകാലികമായിരുന്നു **യുക്തിവാദി**. കേരളീയനവോത്ഥാനത്തിന് *യുക്തിവാദി* നൽകിയ സംഭാവനകൾ അത്ഭുതാവഹമാണ്. *യുക്തിവാദി*യുടെ പ്രസിദ്ധികരണം എം. രാമവർമ്മ തമ്പുരാൻ, സി. കൃഷ്ണൻ, സി. വി. കുഞ്ഞിരാമൻ, സഹോദരൻ അയ്യപ്പൻ, എം. സി. ജോസഫ് എന്നിവരടങ്ങുന്ന പത്രാധിപസമിതിയുടെ കീഴിൽ അഗസ്റ്റ്‌ 1929-ന് ഏറണാകുളത്തുനിന്നും ആരംഭിച്ചു. യുക്തിവാദിയുടെ ആദ്യ ലക്കത്തിലെ പ്രസ്താവനയിൽ സഹോദരൻ അയ്യപ്പൻ ഇങ്ങനെ എഴുതി: 

::*യുക്തിവാദം ഒരു മതമല്ല. അത് യുക്തിയെ അടിസ്ഥാനപ്പെടുത്തിയുള്ള അറിവ് മാത്രം സ്വീകരിക്കുക എന്ന ഒരു മനോഭാവമാണ്. ഈ മനോഭാവം ജനങ്ങളിൽ സൃഷ്ടിക്കാനായിരിക്കും 'യുക്തിവാദി' യുടെ ശ്രമം. അതിനു യുക്തിവിരുദ്ധമായ വിശ്വാസങ്ങളെ ഖണ്ഡിക്കുകയും യുക്തിയുക്തമായ അറിവിനെ പരത്തുകയും വേണം. പരിപൂർണ ജ്ഞാനത്തിലും അഭേദ്യ ജ്ഞാനത്തിലും യുക്തിവാദിക്ക് വിശ്വാസമില്ല. അതുകൊണ്ട് യുക്തിക്കനുസരിച്ച് ശരിയെന്നു കണ്ട്‌ ഒരിക്കൽ പറയുന്നത് പിന്നെ പുതിയ അന്വേഷണങ്ങളുടെ ഫലമായി തെറ്റെന്നു കണ്ടാൽ തെറ്റെന്നും മുൻപ് തെറ്റെന്നു കണ്ടത് അപ്രകാരം പിന്നെ ശരിയെന്നു കണ്ടാൽ ശരിയെന്നും സമ്മതിക്കുവാൻ യുക്തിവാദിക്ക് വിരോധമില്ല. അങ്ങനെ സമ്മതിക്കേണ്ടത് യുക്തിവാദിയുടെ മുറയുമാണ്. അറിവ് യുക്തിയുക്തമായിരിക്കണമെന്നതിൽ മാത്രമാണ് യുക്തിവാദി സ്ഥിരത എടുക്കുന്നത്.*

പത്രാധിപസമിതിയംഗങ്ങളെല്ലാം അറിയപ്പെട്ടിരുന്ന സാമൂഹികപ്രവർത്തകരായിരുന്നിട്ടും യാഥാസ്ഥിതിക കേരളസമൂഹം *യുക്തിവാദി*യുടെ പ്രസിദ്ധീകരണത്തെ പരിഹാസത്തോടുകൂടിയാണ് സ്വീകരിച്ചത്. മൂർക്കോത്ത് കുമാരനെ പോലുള്ള വ്യക്തിത്വങ്ങൾ പോലും പ്രസാധകരെ അഹവേളിച്ച് കവിതയെഴുതി.

അഗസ്റ്റ്‌ 1931-ൽ എം. സി. ജോസഫ് യുക്തിവാദിയുടെ ഏകപത്രാധിപ/പ്രസാധകൻ ആയി, പ്രസാധനം ഇരിഞ്ഞാലക്കുടയ്ക്ക് മാറ്റി. തുടർന്ന നാൽപ്പതിയഞ്ചുവർഷം, ജൂൺ 1974 വരെ, അദ്ദേഹം ഈ പ്രസിദ്ധികരണം തുടർന്നു. ജൂലായ്‌ 1974-ൽ തൻറെ ആരോഗ്യസ്ഥിതി കണക്കിലെടുത്ത് അദ്ദേഹം മാസികയെ ഉണ്ണി കാക്കനാടിന് കൈമാറി. ഉണ്ണി കാക്കനാട് ഒരു ദാശാബ്ദം കൂടി യുക്തിവാദി പ്രസിദ്ധീകരിച്ചു.
## അവലംബം

വർഗ്ഗം:മലയാളമാസികകൾ
വർഗ്ഗം:യുക്തിവാദം
ഗോപാലകൃഷ്ണൻ കോലഴി

മലയാളത്തിലെ ഒരു പ്രമുഖ കവിയായിരുന്നു **ഗോപാലകൃഷ്ണൻ കോലഴി**. ബാലസാഹിത്യകാരനെന്ന നിലയിൽ പ്രസിദ്ധനായിരുന്ന കോലഴിയുടെ നിരവധി കവിതകൾ മലയാള പാഠപുസ്തകങ്ങളിൽ ഉൾപ്പെടുത്തിയിരുന്നു.

## ജീവിതരേഖ
തൃശ്ശൂരിനടുത്ത് കോലഴിയിൽ കളരിക്കൽ രാഘവപണിക്കരുടെയും കല്യാണി പണിക്കത്ത്യാരുടെയും മകനായി 1934 ഡിസംബർ 25ന് ജനിച്ച ഗോപാലകൃഷ്ണൻ ഹൈസ്കൂൾ വിദ്യാഭ്യാസം നേടി സംസ്കൃതവും ജ്യോതിഷവും പഠിച്ചു. 'കൂകൂ...കൂകൂ.. തീവണ്ടി... കൂകിപ്പായും തീവണ്ടി', 'പാടും പുഴകളും തോടും- മോടി കൂടും മലരണിക്കാടും നീളെ കളകളം പാടും-കാട്ടു- ചോലയുമാമണി മേടും',  ‘മുറ്റത്തു ഞാനൊരു മുല്ല നട്ടു’തുടങ്ങിയ കവിതകൾ ഇദ്ദേഹത്തിന്റേതാണ്. 1961ൽ സാഹിത്യപ്രവർത്തക സഹകരണ സംഘം ശിശുദിന സമ്മാനപ്പെട്ടി ബാലസാഹിത്യ മൽസരത്തിൽ ഒന്നാം സ്ഥാനം ലഭിച്ചിരുന്നു. ഒരു ജ്യോതിഷപണ്ഡിതനെന്ന നിലയിലും ശ്രദ്ധേയനായിരുന്നു. 1983 ജനുവരി 4ന് തന്റെ 48ആം വയസ്സിൽ ഇദ്ദേഹം അന്തരിച്ചു.

## കൃതികൾ

*ഓണക്കിളികൾ(1957)
*അത്തറും പനിനീരും - മാപ്പിളപ്പാട്ടുകൾ (1960)
*ഇല്ലംനിറ (1960)
*വലകെട്ടുന്ന എട്ടുകാലി(1961)
*ഊഞ്ഞാൽ(1961)
*പൂമ്പാറ്റകൾ(1961)
*കാളി (1962)
*വീണയും വാളും(1966)
*മയിൽപ്പീലികൾ(1970)
*തൃപ്പടി ശരണം(1978)

## വിവാദങ്ങൾ
2015 ൽ രണ്ടാം ക്ലാസ്സിലെ പുതുക്കിയ മലയാളം പാഠപുസ്തകത്തിൽ ഇദ്ദേഹത്തിന്റെ 'പാടും പുഴകളും തോടും- മോടി കൂടും മലരണിക്കാടും നീളെ കളകളം പാടും-കാട്ടു- ചോലയുമാമണി മേടും' എന്ന കവിത പി. കുഞ്ഞിരാമൻ നായരുടേതായി രേഖപ്പെടുത്തി തെറ്റായി പ്രസിദ്ധീകരിച്ചിരുന്നു.വിവാദത്തെത്തുടർന്ന് എസ്.സി.ഇ.ആർ.ടി തെറ്റ് തിരുത്തിയിരുന്നു.

## അവലംബം


വർഗ്ഗം:കവികൾ
വർഗ്ഗം:ബാലസാഹിത്യകാരന്മാർ
വർഗ്ഗം:1934-ൽ ജനിച്ചവർ
വർഗ്ഗം:ഡിസംബർ 25-ന് ജനിച്ചവർ
വർഗ്ഗം:1983-ൽ മരിച്ചവർ
വർഗ്ഗം:ജനുവരി 4-ന് മരിച്ചവർ
യൂഗോങ്ബുസോറസ്

അന്ത്യ ജുറാസ്സിക് കാലത്ത് ജീവിച്ചിരുന്ന ഒരു ദിനോസർ ആണ് **യൂഗോങ്ബുസോറസ്**. ഇവയുടെ യഥാർത്ഥ ജെനുസ് ഇപ്പോൾ തീർച്ചയില്ല. ഈ പേര് നോമെൻ ന്യൂഡം  ആണ്. ചൈനയിൽ നിന്നാണ് ഫോസ്സിൽ കണ്ടുകിട്ടിയിടുള്ളത് .

## ഫോസ്സിൽ
ടൈപ്പ് സ്പെസിമെൻ (IVPP 8302) അടക്കം രണ്ട് അപൂർണ ഫോസ്സിലുക്കൾ കിട്ടിയിടുണ്ട് . (IVPP 8302) - ഫോസ്സിൽ ആയി കിട്ടിയ ഭാഗങ്ങൾ  ഭാഗികമായ കീഴ് താടി , മൂന്ന് വാലിലെ കശേരുക്കൾ , ഒരു ഭാഗികമായ മുൻകാല് .

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
പൂങ്കാവനം മാസിക

കോഴിക്കോട്ടു നിന്ന് പ്രസിദ്ധീകരിക്കുന്ന ഇസ്ലാമിക കുടുംബ മാസികയാണ് പൂങ്കാവനം മാസിക.ഡോ.ഹുസൈൻ രണ്ടത്താണിയാണ് ചീഫ് എഡിറ്റർ.

## അവലംബം
ഇർഫാൻ ആലം

ലോക തലത്തിൽ പ്രശസ്തനായ ഒരു സംരംഭകനാണ് **ഇർഫാൻ ആലം**. ഇന്ത്യയിൽ റിക്ഷകൾ ഓടിച്ച് ജീവിക്കുന്നവർക്കായി പ്രവർത്തിച്ച ഇദ്ദേഹത്തെ കുറിച്ച് അമേരിക്കൻ പ്രസിഡൻറ് ഒബാമ പറഞ്ഞതിങ്ങനെ.“താങ്കൾ ചെയ്യുന്നത് ഞാൻ ചെയ്യുന്നതിനേക്കാൾ ഭാരിച്ച ജോലിയാണ്. പതിമൂന്നാം വയസ്സിൽ സ്റ്റോക്ക് ട്രേഡ് അനാലിസിസ് ആരംഭിച്ച ഇദ്ദേഹം സ്വന്തമായി പോർട്ട്ഫോളിയോ മാനേജ്മെൻറ് സ്ഥാപനം അക്കാലത്തുതന്നെ ആരംഭിച്ചു. തൻറെ കോളേജ് പഠന കാലത്തിന് ശേഷം പുതിയ ബിസിനസ് ആശയങ്ങൾ ഉള്ളവരെ കണ്ടെത്താനായി നടത്തപ്പെടുന്ന പ്രസിദ്ധ ടെലിവിഷൻ റിയേലിറ്റി ഷോ ആയ ബിസിനസ് ബാസിഗറിൽ പങ്കെടുക്കുകയും വിജയിക്കുകയും ചെയ്തു. സംഘാടകരിൽനിന്ന് 2,50,000 അമേരിക്കൻ ഡോളറിൻറെ നിക്ഷേപ വാഗ്ദാനം ലഭിച്ചുവെങ്കിലും ബിസിനസ് എത്തിക്സിൻറെ കാരണം പറഞ്ഞ് നിരസിക്കുകയായിരുന്നു. തുടർന്ന് തൻറെ സ്വപ്ന പദ്ധതിയായ സമ്മാൻ ഫൗണ്ടേഷന് തുടക്കമിട്ടു. റിക്ഷ വലിക്കുന്നവരെയും അവരുടെ കുടുംബങ്ങളെയും ശാക്തീകരിച്ചതിനുപുറമെ അവഗണിക്കപ്പെടുന്ന ഈ മേഖലയെ മികച്ച ബിസിനസ് മോഡലായി പരിവർത്തിപ്പിക്കുന്നതിലുമായിരുന്നു ലക്ഷ്യം. ഇതാണ് ലോക തലത്തിൽ ശ്രദ്ധ നേടികൊടുത്തത്. മികച്ച സാമൂഹിക സംരംഭകൻ എന്നതിലപ്പുറം സാമൂഹിക ഉത്തരവാദിത്തങ്ങളെ ആകർഷകവും സാമൂഹിക പ്രസക്തവുമായ ബിസിനസ് അവസരങ്ങളാക്കി മാറ്റുന്നതിൽ വിജയം നേടിയ വ്യക്തി എന്ന നിലക്കാണ് ഇദ്ദേഹത്തെ ലോകം നോക്കി കാണുന്നത്.

## പ്രവർത്തന പഥം
ആദ്യ ഘട്ടത്തിൽ അനാകർഷകവും വൃത്തിഹീനമെന്ന് തോന്നുന്ന തരത്തിലുണ്ടായിരുന്ന ബീഹാറിലെ റിക്ഷകളെ പുതിയ ഡിസൈനിലേക്ക് മാറ്റി.പിന്നീട് ഇവയിൽ  പരസ്യങ്ങൾ പ്രദർശിപ്പിക്കുന്നതിന് കൂടുതൽ പാനലുകൾ ഘടിപ്പിക്കുന്ന പ്രവർത്തനത്തിലേർപ്പെട്ടു. മൂന്നു വർഷത്തിനകം നേരത്തെ ലഭിച്ചിരുന്നതിൻറെ മൂന്നിരട്ടി വരുമാനം ലഭിക്കുന്ന ഭേദപ്പെട്ട തൊഴിലായി റിക്ഷാ വ്യവസായം മാറി. കൂടാതെ റിക്ഷകളിൽ യാത്രക്കാർക്ക് ആവശ്യമായ കുടിവെള്ളവും ജ്യൂസും ലഭ്യമാക്കാനും വാട്ടർ, ഇലക്ട്രിസിറ്റി ബില്ലുകൾ അടയ്ക്കാനുള്ള സൗകര്യം ലഭ്യമാക്കാനും മൊബൈൽ റീചാർജ് കൂപ്പണുകൾ നൽകാനുമുള്ള ഹബ് ആക്കിയും മാറ്റി. സംരംഭകത്വം പ്രോൽസാഹിപ്പിക്കുകയാണ് തൊഴിലില്ലായ്മ പരിഹരിക്കുന്നതിനുള്ള ഏക പോംവഴി എന്ന സന്ദേശമാണ് ഇർഫാൻ അവതരിപ്പിച്ചത്. അവിദഗ്ദ്ധരുമായ അര ദശലക്ഷം സംരംഭകർ ഉൾക്കൊള്ളുന്നതാണ് ഇർഫാൻറെ സംഘടന.

## പുരസ്കാരങ്ങൾ
* ബിസിനസ് ബാസിഗർ ഓഫ് ഇന്ത്യ 
* സ്കോച്ച് ഫിനാൻഷ്യൽ ഇൻക്ലൂഷൻ അവാർഡ് 
* ടിഇഡി ഫെല്ലോ 
* ഫോർഡ് ഇൻറർനാഷണൽ ഫെലോ
* സി.എൻ.ബി.സിയുടെ യംഗ് തുർക്ക്
* സി.എൻഎന്നിൻറെ യംഗ് ഇന്ത്യൻ ലീഡർ 
* ലിംക ബുക്ക് ഓഫ് റെക്കോർഡ്സ്

## മാധ്യമപരാമർശങ്ങൾ
ഇക്കണോമിസ്റ്റ്, ഫോർച്യൂൺ തുടങ്ങിയ മാധ്യമങ്ങളിൽ നിരന്തരം പരാമർശിക്കപ്പെട്ടു

## അവലംബം

വർഗ്ഗം:സാമൂഹ്യപ്രവർത്തകർ
വർഗ്ഗം:ഇന്ത്യൻ വ്യവസായികൾ
വർഗ്ഗം:ജീവിച്ചിരിക്കുന്നവർ
വർഗ്ഗം:ലിംക ബുക്ക് ഓഫ് റെക്കോർഡ്സിൽ സ്ഥാനം ലഭിച്ചവർ
ഇന്ത്യയിലെ പക്ഷിസങ്കേതങ്ങൾ

പക്ഷികളുടെ പുനരധിവാസം, അതിജീവനം, അവയുടെ സ്വാഭാവിക ജീവിത സാഹചര്യങ്ങൾ പ്രോത്സാഹിപ്പിക്കുക എന്നീ ലക്ഷ്യങ്ങളോടെയാണ് പക്ഷി സങ്കേതങ്ങൾ നിർമ്മിച്ചിരിക്കുന്നത്.	
	
## ഇന്ത്യയിലെ പക്ഷി-സങ്കേതങ്ങളുടെ പട്ടിക
*തലക്കെട്ടിൽ മൗസ് അമർത്തി ഈ പട്ടിക ക്രോഡീകരിക്കാവുന്നതാണ്.*	
	
	
	

## അവലംബം
കേരള അർബൻ റോഡ് ട്രാൻസ്പോർട്ട് കോർപറേഷൻ

**കേരള അർബൻ റോഡ് ട്രാൻസ്പോർട്ട് കോർപറേഷൻ** (KURTC) കേരളത്തിലെ ഒരു പൊതുമേഖലാ ബസ് കമ്പനിയാണ്. ഇതിൽ 314 ലോ ഫ്ളോർ ബസുകൾ പ്രവർത്തിക്കുന്നുണ്ട്.

## ചരിത്രം
2014 നവംബറിൽ  രൂപം കൊണ്ട കേരള അർബൻ റോഡ് ട്രാൻസ്പോർട്ട് കോർപ്പറേഷന്റെ ആസ്ഥാനം കൊച്ചിയിലെ തേവരയാണ്‌. ജവഹർലാൽ നെഹ്റു ദേശീയ നഗര പുനരുദ്ധാരണ മിഷന്റെ  (JNNURM) ധനസഹായം കൊണ്ടാണ്  ലോഫ്ളോർ ബസ്സുകൾ വാങ്ങാൻ സാധിച്ചത്.

## കൂടുതൽ വിവരങ്ങൾ
കെയുആർടിസിയുടെ(കേരള അർബൻ റോഡ് ട്രാൻസ്‌പോർട്ട് കോർപറേഷൻ) ആഭിമുഖ്യത്തിൽ സംസ്ഥാനത്ത് സർവ്വീസ് നടത്തുന്ന ലോഫ്ലോർ എസി ബസുകളിൽ ഓൺലൈൻ റിസർവേഷൻ ആരംഭിച്ചു. പ്രധാന റൂട്ടികളിലെ സർവ്വീസുകളാണ് ഓൺലൈൻ റിസർവ്വേഷനായി ലിസ്റ്റ് ചെയ്തിട്ടുള്ളത്. 

## ചിത്രങ്ങൾ

File:Inside Bus W.jpg|വാഹനത്തിന്റെ ഉൾഭാഗം
File:Kerala State Road Transport Volvo 8400 operating Route 610.jpg|KURTC വോൾവോ B7RLE


## കാണുക
* കേരള സ്റ്റേറ്റ് റോഡ് ട്രാൻസ്പോർട്ട് കോർപ്പറേഷൻ

## അവലംബം

വർഗ്ഗം:കേരളത്തിലെ റോഡ് ഗതാഗതം
വർഗ്ഗം:ഇന്ത്യൻ ബസ്സ് കമ്പനികൾ
വർഗ്ഗം:കേരള സർക്കാർ ഉടമസ്ഥതയിലുള്ള കമ്പനികൾ
വർഗ്ഗം:കൊച്ചി ആസ്ഥാനമായുള്ള കമ്പനികൾ
ധ്യാനം

പരചിന്ത കൂടാതെ, ഏകാഗ്രമായി, ഒരേ വിഷയത്തിൽ ശ്രദ്ധയർപ്പിച്ച് നടത്തുന്ന ഉപാസനയെ ആണ് **ധ്യാനം**. ഇന്ദ്രിയങ്ങളെ പ്രാപഞ്ചിക വിഷയങ്ങളിൽ നിന്നു മുക്തമാക്കി, മനസ്സിനെ പൂർണമായും വിധേയമാക്കി, ചിത്തം ഏകാഗ്രമാക്കി, നിരന്തരമായ ധ്യാനസാധനയാൽ, ആത്മാനുഭവ ലക്ഷ്യത്തിൽ ഉറപ്പിച്ച് മനസ്സിനും ഇന്ദ്രിയങ്ങൾക്കും അതീതമായി അത്യുന്നതമായി ഉയർന്ന് ആനന്ദാധീനനാകുന്ന ഭാവാവസ്ഥയാണ് ധ്യാനമെന്ന് അത് പരിശീലിക്കുന്നവർ അതിനെ വിശേഷിപ്പിക്കുന്നു. 

സത്യോന്മുഖമായ ഒരവ്യാഹതപ്രവാഹകമെന്ന് ഇതിനെ ഋഷികൾ വിശേഷിപ്പിക്കുന്നു. ധ്യാനം എന്ന് അർഥംവരുന്ന മെഡിറ്റേഷൻ (meditation) എന്ന് ഇംഗ്ലീഷ് പദം ലാറ്റിൻഭാഷയിലെ മെഡിറ്റാറി (meditari) എന്ന വാക്കിൽനിന്നാണ് നിഷ്പന്നമായത്. ഇതിന്റെ അർഥം ആഴത്തിലുള്ള തുടർച്ചയായ വിചിന്തനം അല്ലെങ്കിൽ എതെങ്കിലും ഒരു ചിന്തയിലുള്ള ശ്രദ്ധാപൂർവമായ വാസം എന്നാണ്. ഇതിന്റെ ലളിതമായ അർഥം മനസ്സിൽ ആലോചിച്ച് ഉറപ്പിക്കുക എന്നോ ഏതെങ്കിലും ഒരു കാര്യത്തെക്കുറിച്ചു മാത്രം തുടർച്ചയായി ചിന്തിക്കുക എന്നോ ആണ്. യോഗയിലെ ഒരു ഘട്ടവുമാണ് ധ്യാനം. ലളിതാ സഹസ്രനാമം പോലെയുള്ള പല സ്തോത്രങ്ങളുടെടെയും തുടക്കത്തിൽ ധ്യാനം ഉൾപ്പെടുത്തിയിരിക്കുന്നതായി കാണാവുന്നതാണ്. 

വർഗ്ഗം:ധ്യാനം
പാരീസ് മെട്രോ

ആദ്യമായി 'മെട്രോ' എന്ന പേര് ഉപയോഗിച്ച അതിവേഗ ഗതാഗത സ്ഥാപനമാണ് ഫ്രഞ്ച് തലസ്ഥാനമായ പാരീസിൽ പ്രവർത്തിക്കുന്ന **പാരീസ് മെട്രോ**. La Compagnie du chemin de fer métropolitain de Paris ("പാരീസ് നഗര തീവണ്ടി കമ്പനി") എന്ന പേരിന്റെ ചുരുക്കരൂപമായിരുന്നു ആദ്യകാലത്ത് 'മെട്രോ'.

## ശൃംഖല
പാരിസ് മെട്രോ നിലയങ്ങളുടെ ഒരു പ്രത്യേകത അവ വളരെ അടുപ്പിച്ചാണെന്നതാണ്. രണ്ട് അയൽനിലയങ്ങൾ തമ്മിലുള്ള ശരാശരി ദൂരം 548 മീറ്ററാണ്. നഗരത്തിനുള്ളിലെ ഏതു സ്ഥലത്തുനിന്നും ഏറ്റവുമടുത്തുള്ള നിലയത്തിലെത്താൻ എളുപ്പമാണ്. എന്നാൽ അടുത്തടുത്തായുള്ള നിലയങ്ങൾ തീവണ്ടികളുടെ വേഗം കുറയ്ക്കുന്നു. മെട്രോയുടെ സിംഹഭാഗവും മണ്ണിനടിയിലാണ് (214 കിലോമീറ്ററിൽ 197). മണ്ണിനുമുകളിലെ വീഥികളോട് സമാന്തരമായാണ് ഭൂഗർഭ പാതകളൂടെ കിടപ്പ്. ഫ്രാൻസിലെ സാധാരണ തീവണ്ടികൾക്കു വിപരീതമായി മെട്രോ തീവണ്ടികൾ വലത്തേ പാതയിലൂടെയാണ് ഓടുന്നത്. അതുപോലെ സാധാരണ തീവണ്ടികൾക്ക് 2.9 മീറ്റർ വീതിയുള്ളപ്പോൾ 2.4 മീറ്റർ വീതിയുള്ള മെട്രോ തീവണ്ടികൾക്ക് മാത്രം കടക്കാവുന്ന രീതിയിലാണ് തുരങ്കങ്ങൾ നിർമ്മിക്കപ്പെട്ടിരിക്കുന്നത്. അഞ്ചു പാതകളിലെ (1, 4, 6, 11, 14) തീവണ്ടികൾക്ക് റബ്ബർ ടയറുകളാണുള്ളത്. 

## ചരിത്രം
1845-ഇൽത്തന്നെ പാരീസ് നഗരവും തീവണ്ടിക്കമ്പനികളും ഒരു നഗരഗതാഗതമാർഗ്ഗത്തെക്കുറിച്ചുള്ള ആലോചനകൾ തുടങ്ങി. എന്നാൽ നിലവിലുള്ള ദേശീയ റെയിൽശൃംഖലയെ മണ്ണിനടിയിലൂടെ നഗരം മുറിച്ചുകടത്താനാണ് ഫ്രഞ്ച് സർക്കാർ ഇഷ്ടപ്പെട്ടത്. ഈ തർക്കം നിലനിൽക്കെത്തന്നെ പാരീസ് വികസിക്കുകയും ഗതാഗതത്തിരക്ക് രൂക്ഷമാവുകയും ചെയ്തു. ഒടുവിൽ 1895-ൽ ഫ്രഞ്ച് സർക്കാർ നഗരാധികാരികളുടെ ആവശ്യങ്ങൾക്കു വഴങ്ങി. എന്നാലും ദേശീയ സർക്കാർ തങ്ങളുടെ തീവണ്ടികളെ ഈ പാതകളിലൂടെ ഓടിക്കുമെന്ന് പാരീസ് നിവാസികൾ ഭയന്നു. അങ്ങനെ സംഭവിക്കാതിരിക്കാനായി മെട്രോയുടെ തുരങ്കങ്ങൾ സാധാരണ തീവണ്ടികൾക്ക് കടക്കാവുന്നതിലും ഇടുങ്ങിയ രീതിയിലാണ് നിർമ്മിക്കപ്പെട്ടത്.

1896 ഏപ്രിൽ 20-ആം തിയതി പാരീസ് മെട്രോയുടെ രൂപരേഘ അംഗീകരിക്കപ്പെട്ടു. ഒൻപത് പാതകളാണ് ഈ രൂപരേഘയിൽ ഉണ്ടായിരുന്നത്. ആദ്യം തന്നെ പദ്ധതി മുഴുവനും തീരുമാനിച്ചതിനാൽ ഉയർന്ന കാര്യക്ഷമത നേടാനും നിർമ്മാണം വേഗത്തിൽ പൂർത്തിയാക്കാനും കഴിഞ്ഞു. എന്നാൽ ഇത്ര വലിയ ഒരു പദ്ധതിയുടെ ചെലവു വഹിക്കാൻ നഗരഭരണകൂടത്തിന് ആവുമായിരുന്നില്ല. അതിനാൽ പാളങ്ങളും തുരങ്കങ്ങളും നഗരം നിർമ്മിച്ചപ്പോൾ തീവണ്ടികൾ നിർമ്മിച്ചത് സ്വകാര്യ കമ്പനികളായിരുന്നു.

1898 നവംബറിൽ നിർമ്മാണം ആരംഭിച്ചു. ആദ്യ പാത 1900 ജൂലൈ 19-ആം തിയതി തുറന്നു. തീവണ്ടിനിലയങ്ങളുടെ കവാടങ്ങൾ രൂപകൽപ്പന ചെയ്തത് ഹെക്റ്റർ Guimard ആയിരുന്നു. അദ്ദേഹം നിർമ്മിച്ച വിഖ്യാതമായ കവാടങ്ങളിൽ എൺപത്തിയാറെണ്ണം ഇന്നും നിലനിൽക്കുന്നു.

1920-ഓടെ ഏതാണ്ടെല്ലാ പാതകളുടേയും നിർമ്മാണം പൂർത്തിയായിരുന്നു. ഒന്ന്, മൂന്ന് പാതകൾ കിഴക്കുപടിഞ്ഞാറും നാല്, അഞ്ച് പാതകൾ തെക്കുവടജക്കും ആയിരുന്നു നിർമ്മിക്കപ്പെട്ടത്. 

## അവലംബം

## പുറത്തേയ്ക്കുള്ള കണ്ണികൾ

 

വർഗ്ഗം:ഫ്രാൻസിലെ ഗതാഗതം
വർഗ്ഗം:ഭൂഗർഭ പാതകൾ
പോസ്റ്റ്‌ക്രോസ്സിങ്

ലോകത്തെവിടെനിന്നും എവിടേക്കും പോസ്റ്റ്‌കാർഡുകൾ അയക്കാനും സ്വീകരിക്കാനും സഹായിക്കുന്ന ഒരു ഓൺലൈൻ പ്രൊജക്റ്റ്‌ ആണ് **പോസ്റ്റ്‌ക്രോസ്സിങ്**. ഇതിലെ അംഗങ്ങൾ പോസ്റ്റ്‌ക്രോസ്സേഴ്സ് എന്നാണ് പൊതുവേ അറിയപ്പെടുന്നത്. 

## ചരിത്രം
2005 ജൂലൈ 14-നു പോൾ മഗലീസ് എന്ന പോർച്ചുഗീസുകാരനാണ് ഈ പ്രൊജക്റ്റ്‌ ആരംഭിച്ചത്. പോസ്റ്കാർഡുകൾ ലഭിക്കുവാനുള്ള ആഗ്രഹമാണ് തന്നെ ഇങ്ങനെയൊരു സംരംഭത്തിനു പ്രേരപ്പിച്ചതെന്ന്  അദ്ദേഹം പറയുന്നു. ഒരു ഹോബിയായാണ് അദ്ദേഹമിത് തുടങ്ങിയതെകിലും പെട്ടെന്നുതന്നെ ഇതിനു പ്രചാരണം ലഭിക്കുകയും മാധ്യമശ്രദ്ധ പിടിച്ചുപറ്റുകയും ചെയ്തു. 2008 ഏപ്രിൽ 11-നു 1 മില്യൺ കാർഡുകൾ കൈമാറ്റം ചെയ്യപ്പെട്ടു. 2009 ഫെബ്രുവരി 26-നു 2 മില്യൺ കാർഡുകൾ കൈമാറ്റം ചെയ്യപ്പെട്ടു. 2015 ഏപ്രിൽ 2-നു 29 മില്യൺ കാർഡുകൾ കൈമാറ്റം ചെയ്യപ്പെട്ടു.                     

## അവലംബങ്ങൾ
   

## പുറത്തേക്കുള്ള കണ്ണികൾ
* 

വർഗ്ഗം:വെബ്സൈറ്റുകൾ
വർഗ്ഗം:സോഷ്യൽ നെറ്റ്വർക്കിംഗ് വെബ്‌സൈറ്റുകൾ
സ്റ്റീവനേജ്

ബ്രിട്ടനിലെ ഹെഡ്ഫോർഡ്ഷൈർ കൌണ്ടിയിലെ ഒരു നഗരമാണ് സ്റ്റീ**വനേജ്** (Stevenage). പ്രശസ്ത കാറോട്ട വിജയിയായ ലൂയിസ് ഹാമിൾട്ടന്റെ ജന്മസ്ഥലം കൂടിയാണ് സ്റ്റീവനേജ്. പ്രശസ്ത എഴുത്തുകാരൻ ഇ എം ഫോസ്റ്റർ 1879-1970 കാലഘട്ടത്തിൽ ഈ നഗരത്തിൽ ജീവിച്ചിരുന്നു. വിശാലമായ കളി സ്ഥലങ്ങൾ, തീയേറ്ററുകൾ, പാർക്കുകൾ, ജലാശയങ്ങൾ എന്നിവ ഈ നഗരത്തെ മനോഹരമാക്കുന്നു. പരമ്പരാഗത ശൈലിയിലുള്ള പുരാതനമായ ഒട്ടേറെ പബ്ബുകളുള്ള സ്ഥലം കൂടിയാണ് സ്റ്റീവനേജ്. ഒരു വലിയ മലയാളി സമൂഹം സ്റ്റീവനേജിലുണ്ട്.

## അവലംബം

വർഗ്ഗം:ഇംഗ്ലണ്ടിലെ നഗരങ്ങൾ
എഡ് ഷീരൻ

ബ്രിട്ടീഷ് സംഗീത ലോകത്ത് വിമ൪ശകരും ആസ്വാദകരും ഒരു പോലെ ഇഷ്ടപ്പെടുന്ന അതുല്യ സംഗീത പ്രതിഭ. സംഗീത ലോകത്തെ അമാനുഷികനായ എൽട്ട൯ ജോൺ  ഈ അനുഗൃഹീത കലാകാരന്റെ പ്രതിഭയെ തിരിച്ചറിഞ്ഞതു മുതലാണ് എഡ് ഷീര൯ ലോകശ്രദ്ധ ആക൪ഷിക്കുന്നത്. ഗായകനായും ഗാനരചയിതാവായും ഇതിനകം തന്നെ എഡ് ഷീര൯ കഴിവ് തെളിയിച്ചിട്ടുണ്ട്.
57 ാമതു ഗ്രാമി അവാ൪ഡിലെ മികച്ച സംഗീത ആൽബമായി തിരഞ്ഞെടുത്തത് ഇദ്ദേഹത്തിന്റെ ആൽബമാണ്.
## പുറം കണ്ണികൾ

* 
* 
* 

വർഗ്ഗം:1991-ൽ ജനിച്ചവർ
വർഗ്ഗം:ഫെബ്രുവരി 17-ന് ജനിച്ചവർ
വർഗ്ഗം:ഇംഗ്ലീഷ് സംഗീതജ്ഞർ
വർഗ്ഗം:ഗ്രാമി അവാർഡ് നേടിയവർ
കിംഗ്സ് ക്രോസ് സെയ്ന്റ് പാൻക്രാസ് ട്യൂബ് സ്റ്റേഷൻ

ലണ്ടനിലുള്ള ഒരു ഭൂഗർഭ റയിൽവേ സ്റ്റേഷനാണ്  **കിംഗ്സ് ക്രോസ് സെയ്ന്റ് പാൻക്രാസ് ട്യൂബ് സ്റ്റേഷൻ**.  കിംഗസ് ക്രോസ് സ്റ്റേഷന്റെയും പാൻക്രാസ് സ്റ്റേഷന്റെയും പ്രധാന ലൈനുകളും ഈ സ്റ്റേഷൻ കൈകാര്യം ചെയ്യുന്നുണ്ട്. ലണ്ടനിലെ ഏറ്റവും വലിയ ഇന്റർചെയ്ഞ്ച് സ്റ്റേഷൻ കൂടിയാണിത്. മനോഹരമായി സജ്ജീകരിച്ച ടിക്കറ്റ് കൌണ്ടറുകളും, ഇരിപ്പിടങ്ങളും, മറ്റു അത്യാധുനിക സൌകര്യങ്ങളും ഈ സ്റ്റേഷന്റെ പ്രത്യേകതയാണ്.

## അവലംബം


വർഗ്ഗം:ഇംഗ്ലണ്ടിലെ റെയിൽവേ സ്റ്റേഷനുകൾ
നാർക്കോ അനാലിസിസ്

കുറ്റാന്വേഷണ ഏജൻസികൾ പ്രതികളിൽ നിന്നും തെളിവ് ശേഖരിയ്ക്കാനായി സ്വീകരിക്കുന്ന ഒരു ശാസ്ത്രീയ മാർഗ്ഗമാണ് **നാർകോ അനാലിസിസ്**. 

'ബോധംകെടുത്തുക' എന്നർഥം വരുന്ന 'നാർക്ക്' (Narkk) എന്ന ഗ്രീക്കുപദത്തിൽനിന്നാണ് 'നാർക്കോ' എന്ന ഇംഗ്ലിഷ് പദത്തിന്റെ ആരംഭം. യുദ്ധത്തടവുകാരെയും കുറ്റവാളികളെയും ചില സന്ദർഭങ്ങളിൽ മനോരോഗികളെയും ബാർബിറ്റ്യുറേറ്റുകൾ (Barbiturates) പോലുള്ള ലഹരിമരുന്നുകൾ കുത്തിവച്ച് ചോദ്യം ചെയ്യുകയോ കൗൺസിലിങ്ങിന് വിധേയമാക്കുകയോ ചെയ്യുന്ന രീതിയെ സൂചിപ്പിക്കാനാണ് ആദ്യകാലങ്ങളിൽ ഈ പദം ഉപയോഗിച്ചിരുന്നത്. 1922-ൽ ഹോർസ്ലി എന്ന അമേരിക്കൻ മനഃശാസ്ത്രജ്ഞനാണ് ഈ പദം ആദ്യമായി ഉപയോഗിച്ചത്. 

കുറ്റകൃത്യങ്ങളിൽ പ്രതികളാക്കപ്പെടുന്നവരിൽ ട്രൂത്ത് സിറം എന്നറിയപ്പെടുന്ന മരുന്നുകൾ കുത്തിവച്ച് സത്യങ്ങൾ പുറത്തുകൊണ്ടുവരാൻ ഉപയോഗിക്കുന്ന ഒരു ശാസ്‌ത്രീയ പരിശോധനയാണിത്‌. പോളീഗ്രാഫ്‌, ബ്രെയിൻമാപ്പിങ്‌, നാർകോ അനാലിസിസ്‌ എന്നിവയാണ്‌ സത്യം പുറത്തുകൊണ്ടുവരാനായി സ്വീകരിക്കുന്ന മറ്റു ചില മാർഗ്ഗങ്ങൾ.

ചോദിക്കുന്ന ചോദ്യങ്ങൾക്കെല്ലാം വിലക്കുകളില്ലാതെ ആത്മനിയന്ത്രണമില്ലാതെ സത്യസന്ധമായി ഉത്തരം നൽകത്തക്ക രീതിയിൽ വ്യക്തികളുടെ തലച്ചോറിൽ രാസമാറ്റമുണ്ടാക്കാൻ ട്രൂത്ത് സിറം എന്നറിയപ്പെടുന്ന മരുന്നുകൾക്ക്‌ കഴിയുന്നു.എന്നാൽ അവർ പറയുന്ന കാര്യങ്ങൾ പൂർണായും സത്യമാണെന്ന്‌ ഉറപ്പിക്കാൻ കഴിയുകയില്ല.വേണ്ടത്ര മുൻകരുതലില്ലാതെ ഈ ട്രൂത്ത്‌ സിറങ്ങൾ കുത്തിവച്ചാൽ മരണം വരെ സംഭവിക്കാനിടയുണ്ട്‌. ഹൃദ്രോഗം, ഉയർന്ന രക്തസമ്മർദ്ദം തുടങ്ങിയ അസ്വാസ്ഥ്യങ്ങളുള്ളവരിൽ വളരെ സൂക്ഷിച്ചുമാത്രമേ ഈ പരിശോധന നടത്താൻ പാടുള്ളു.

ഇന്ദ്രിയങ്ങളുടെ പ്രവർത്തനത്തെ മന്ദീഭവിപ്പിച്ച്‌ വേദനയില്ലാതെ ഉറക്കത്തിനും മയക്കത്തിനുമിടയിലുള്ള ഒരവസ്ഥയിലേക്ക്‌ മനുഷ്യനെ എത്തിക്കാൻ കഴിവുള്ളവയാണ്‌ നാർക്കോട്ടിക്കുകൾ. ഇത്തരം നാർക്കോട്ടിക്കുകളാണ്‌ പലപ്പോഴും ട്രൂത്ത്‌ സിറങ്ങളായി ഉപയോഗിക്കുന്നത്‌. മയക്കത്തിനും ഉറക്കത്തിനും ഇടയിലുള്ള ഒരു പ്രത്യേക അവസ്ഥയിലാണ്‌ ചോദിക്കുന്ന ചോദ്യങ്ങൾക്കെല്ലാം ആത്മനിയന്ത്രണമില്ലാതെ വ്യക്തികൾ ഉത്തരം നൽകുന്നത്‌. 1943-ൽ സ്റ്റീഫൻ ഹോഴ്‌സിലി പ്രസിദ്ധീകരിച്ച "നാർകോ അനാലിസിസ്‌ എ ന്യൂ ടെക്‌നിക്‌ ഇൻ ഷോർട്‌ കട്ട്‌ സൈക്കോതെറാപ്പി" എന്ന പുസ്‌തകത്തിലാണ്‌ മനശാസ്‌ത്ര ചികിത്സാരീതിയെന്ന്‌ വിശേഷിപ്പിച്ച്‌ നാർകോ പരിശോധനയെക്കുറിച്ച്‌ ആദ്യമായി പ്രതിപാദിക്കുന്നത്‌. ചില പ്രത്യേക മരുന്നുകൾ കുത്തിവയ്‌ക്കുമ്പോൾ വ്യക്തികൾ തടസ്സമില്ലാതെ എല്ലാകാര്യങ്ങളും സംസാരിക്കുമെന്ന്‌ സന്ദർഭവശാൽ ഹോഴ്‌സിലി കണ്ടെത്തുകയായിരുന്നു.

## അവലംബം

വർഗ്ഗം:ശാസ്ത്രീയ സമീപനം
വർഗ്ഗം:അവലംബം ഇല്ലാത്ത താളുകൾ
ബാണയുദ്ധം

ബാലകവി രാമശാസ്ത്രികൾ രചിച്ച ഒരു ആട്ടക്കഥയാണ് **ബാണയുദ്ധം**. ബാണയുദ്ധം ആട്ടക്കഥയെ ഒരു തെക്കൻ കഥയായി കരുതിപ്പോരുന്നു. പ്രസ്തുത കഥയുടെ സംഘർഷാത്മകതയും രംഗപുഷ്ടിയും വേഷപ്പൊലിമയും ഏറെ ശ്രദ്ധേയമാണ്. പച്ച, കത്തി, താടി വേഷങ്ങളുടെ സന്നിവേശം കൊണ്ടും ബാണയുദ്ധം ആട്ടക്കഥ ശ്രദ്ധിയ്ക്കപ്പെടുന്നു.

## കഥാസംഗ്രഹം
അസുരചക്രവർത്തിയായ ബാണന്റെ ഗോപുര ചിത്രീകരണത്തോടെ കഥയ്ക്കു തുടക്കം കുറിയ്ക്കുന്നു.തുടർന്നു ഉഷയും ചിത്രലേഖയും കൂടി നടത്തുന്ന ലീലാവിനോദങ്ങളും കടന്നുവരുന്നു.ശിവ ഭക്തനും മിഴാവു വാദകനുമായ ബാണന്റെ  ഗോപുരത്തിനടുത്ത് ശിവൻ തങ്ങിയത് ബാണനെ സംബന്ധിച്ച് വലിയ ബഹുമതിയായി.ഇതേസമയം യൗവനയുക്തയായ പുത്രി ഉഷയ്ക്ക് അനുരൂപനായ വരനെ കണ്ടെത്തുന്നതിനു ബാണൻ ശ്രമങ്ങൾ ആരംഭിച്ചു.ഇതിനിടയ്ക്ക് ഉഷയ്ക്ക്  സ്വപ്നദർശനം ഉണ്ടാവുകയും സ്വപ്നത്തിൽ കണ്ട യുവാവിൽ അനുരക്തയാകുകയും ചെയ്തു.തോഴി ചിത്രലേഖ വരച്ചു കാണിച്ച ചിത്രങ്ങളിൽ നിന്നു ആ യുവാവ് അനിരുദ്ധനാണെന്നു മനസ്സിലാക്കുന്നു.മായാവിയായ ചിത്രലേഖ അനിരുദ്ധനെ ഉഷയുടെ സന്നിധിയിൽ എത്തിയ്ക്കുന്നു. തുടർന്നു വിവരമറിഞ്ഞ ബാണൻ അനിരുദ്ധനെ ബന്ധനസ്ഥനാക്കുകയും ചെയ്യുന്നു.വിവരം അറിഞ്ഞ കൃഷ്ണൻ പരിവാരങ്ങളുമായി ബാണപുരത്തേയ്ക്കു പോകുന്നു.കടുത്ത യുദ്ധത്തിൽ ശിവകിങ്കരന്മാരെ പരാജയപ്പെടുത്തിയ കൃഷ്ണൻ ബാണന്റെ കൈകൾ ഛേദിയ്ക്കുന്നു.ശിവന്റെ അപേക്ഷപ്രകാരം ബാണനു നാലു കൈകൾ മാത്രം ശേഷിച്ചു.കൃഷ്ണാദികൾ അനിരുദ്ധനെ 
വീണ്ടെടുക്കുകയും,ഉഷ-അനിരുദ്ധന്മാരുടെ വിവാഹം മംഗളമായി നടത്തുകയും ചെയ്യുന്നു.

## അവലംബം

വർഗ്ഗം:ആട്ടക്കഥകൾ
കോളേജ്‌ ഓഫ് അപ്ലൈഡ് സയൻസ് താമരശ്ശേരി

കോഴിക്കോട് ജില്ലയിലെ താമരശ്ശേരിയ്‌ക്കടുത്ത്  സ്ഥിതി ചെയ്യുന്ന  ഒരു  കലാലയമാണ് **കോളേജ്‌ ഓഫ് അപ്ലൈഡ് സയൻസ് താമരശ്ശേരി**(ഐ.എച്ച്.ആർ.ഡി താമരശ്ശേരി). താമരശ്ശേരി നഗരമധ്യത്തിൽ നിന്നും 2 കിലോമീറ്റർ  മാറി കോരങ്ങാട്  എന്ന സ്ഥലത്ത് കാലിക്കറ്റ് യൂണിവേർസിറ്റിയുടെ കീഴിലാണ് ഈ കലാലയം സ്ഥിതി ചെയ്യുന്നത്.അടിസ്ഥാനശാസ്ത്ര വിഷയങ്ങളിൽ ബിരുദമാണ് പ്രധാന കോഴ്സുകൾ.
## ചരിത്രം
2004ൽ  ടെക്നിക്കൽ സ്കൂൾ ആയി ആരംഭിച്ച ഐ .എച്ച്. ആർ, ഡി. 2012ൽ ആണ് കാലിക്കറ്റ് സർവകലാശാലയുടെ കീഴിലെ കോളേജ്‌ ആയി മാറിയത്‌ 
ഐ .എച്ച് .ആർ .ഡി ആണ് ഈ കോളേജ് സ്ഥാപിച്ചത്.ഉദ്ഘാടന കർമ്മം നിർവഹിച്ചത് വിദ്യാഭ്യാസ മന്ത്രി അബ്ദുറബ്ബ് ആയിരുന്നു .

## കോഴ്സുകൾ
അഞ്ച്  ബിരുദ കോഴ്‌സുകളും രണ്ട് ബിരുദാനന്തര കോഴ്സുകളും ആണ് ഇവിടെയുള്ളത്‌.

വർഗ്ഗം:കോഴിക്കോട് ജില്ലയിലെ കലാലയങ്ങൾ
ലോറൻസോ ഡി ക്രെഡി

**ലോറൻസോ ഡി ക്രെെഡി** (1459, ജനുവരി 12, 1537) ഒരു ഇറ്റാലിയൻ പെയിന്ററും ശിൽപിയും  ആയിരുന്നു.ആദ്യകാലങ്ങളിൽ ലോറൻസോ ഡി ക്രെഡിയെ ലിയനാർഡോ ഡാ വിഞ്ചി വളരെയധികം സ്വാധീനിച്ചു.എന്നാൽ പിന്നീട് ഡാവിഞ്ചിയെ ക്രെഡി സ്വാധീനിക്കുകയാണ് ചെയ്തത്.

=ജീവിതം=

ലോറൻസോ ഡി ക്രെഡി ഫ്ലോറൻസിലാണ് ജനിച്ചത്. അദ്ദേഹം ആൻഡ്രിയ ഡെൽ വെറോച്ചിയോ -യുടെ പണിപ്പുരയിൽ പഠനത്തിനായി ചേർന്നു.അദ്ദേഹത്തിന്റെ ഗുരുവിന്റെ മരണത്തിനുശേഷം പിന്നീട് ആ പണിപ്പുരയുടെ അധികാരങ്ങൾ ക്രെഡി -ക്കായിരുന്നു.
അദ്ദേഹത്തിന്റെ ഗുരുവായ വെറോച്ചിയോയോ വെനീസിലേക്ക് പോയ സമയം കുറച്ച് വരച്ച പിസ്റ്റോറിയ കാത്രെഡാ -യുടെ *മഡോണ എൻത്രോണെഡ് വിത്ത് ജോൺ ദി ബാപ്റ്റിസ്റ്റ്* എന്ന ചിത്രം ക്രെഡി കാത്രെഡയ്ക്കു വേണ്ടി പൂർത്തിയാക്കി.

പിന്നീട് അദ്ദേഹത്തിന്റെ ആദ്യകാല ചിത്രങ്ങൾ ഉഫീസി‍ വിളമ്പരം ചെയ്തു. ടുറിൻ -ലെ ഗാല്ലെറിയ സബാവുഡ യിലെ *മഡോണ വിത്ത് ചൈൽഡ്*, പിന്നെ വെനീസ് -ലെ ക്വൊറിനി സ്റ്റാമ്പാലിയ -യിലെ *അഡോറേഷൻ ഓഫ് ദി ചൈൽഡ്* എന്നിവയായിരുന്നു അവ.
അതിനുശേഷം കുറേ കാലങ്ങൾക്ക് ശേഷം *മഡോണ ആന്റ് സെയിന്റ്സ്* (മൂസീ ഡു ലൗവ്രേ) (1493), ഉഫീസി -യിലെ *അഡോറേഷൻ ഓഫ് ദി ചൈൽഡ്*  എന്നിവയും വിളമ്പരം ചെയ്തു.

ഗോട്ടിങ്കെൻ സിറ്റി മ്യൂസിയം -ത്തിലെ
*ക്രൂസിഫിക്ഷൻ*, ഉഫീസി -യിലെ *ദി അഡോറേഷൻ ഓഫ് ദി ഷെഫേർഡ്*, *ദി അനുൺക്കിയേഷൻ ഇൻ കാമ്പ്രിഡ്ജ്, പിന്നെ * മഡോണ ആന്റ് സെയിന്റ്സ് ഓഫ് പിസ്റ്റോറിയ ഇവയൊക്കെ വരച്ചത് ഫ്രാ ബാർട്ടലൂമ്യോ, പെറുഗ്വിനോ, റാഫേൽ   എന്നിവരുടെ സ്വാധീനത്താലാണ്.

ഒരു കാലത്ത് സ്കോളറുകൾ ക്രെഡിയുടെ ചിത്രങ്ങളിലൊന്നായ കാറ്ററീന സ്ഫോർസാ യുടെ മുഖവും ലിയനാർഡോ ഡാ വിഞ്ചി യുടെ മോണ ലിസ യുടെ മുഖവും തമ്മിൽ സാദൃശ്യമുണ്ടെന്ന സംസാരം അദ്ദേഹത്തെ എല്ലാവരും അറിയാൻ കാരണമായി.റൊമാഗ്ന യിലെ ഫോറിൽ ലേയും ഇമോള യിലേയും പിന്നീട് സീസർ ബോർഗിയ -യ്ക്ക് അടിമയുമായ ഒരു സ്ത്രിയാണ് കാറ്റെറിൻ സഫോർസാ.*ലാ ഡാമ ഡ്യി ഗെൽസോമിനി*, എന്നു കൂടി അറിയപ്പെടുന്ന ഈ ചിത്രം ഇപ്പോൾ ഫോറിൽ -ലെ പിൻകോട്ടെകായിൽ വെച്ചിരിക്കുന്നു.

File:Caterina Sforza incut.jpg|Caterina Sforza
Image:Lorenzo di Credi - Madonna Dreyfus.jpg| *Dreyfus Madonna*

File:Lorenzo di Credi - Madonna Adoring the Child - Tondo Karlsruhe.jpg|Madonna Adoring the Child
 File:Lorenco di Credi-Adoration.jpg| *Adoration*, National Museum of Serbia, Belgrade
File:Lorenzo di credi (bottega) e pittore nordico, madonna col bambino e santi, 1500-10 ca., da s. pietro al terreno a brollo 02.JPG|
File:Ajaccio Di Credi St Francois.JPG|St Francis


## References

*

## External links
*''Leonardo da Vinci, Master Draftsman'', exhibition catalog fully online as PDF from The Metropolitan Museum of Art Library, which contains material on Lorenzo di Credi (see index)

വർഗ്ഗം:1537-ൽ മരിച്ചവർ
വർഗ്ഗം:1450-ൽ ജനിച്ചവർ
വർഗ്ഗം:ഇറ്റാലിയൻ ശിൽപ്പികൾ
വർഗ്ഗം:15-ആം നൂറ്റാണ്ടിലെ ഇറ്റാലിയൻ ചിത്രകാരന്മാർ
വർഗ്ഗം:നവോത്ഥാനകാല ശിൽപികൾ
ബാമാകോ

ആഫ്രിക്കൻ രാജ്യമായ മാലിയുടെ തലസ്ഥാനമാണ് **ബാമാകോ**.നൈജർ നദീതീരത്ത് സ്ഥിതി ചെയ്യുന്ന ബാമാകോ ആഫ്രിക്കയിലെ അതിവേഗം വളരുന്ന നഗരങ്ങളിലൊന്നാണ്.245 ചതുരശ്ര കിലോമീറ്ററോളം വിസ്തീർണമുള്ള ബാമാകോ നഗരത്തിൽ ഏകദേശം 1.8 ദശലക്ഷം ആളുകൾ  താമസിക്കുന്നു.

നൈഗർ നദിക്കരയിലായി സ്ഥിതിചെയ്യുന്നു. ബംബാര ഭാഷയിൽ ബമാകോ എന്ന വാക്കിന്റെ അർത്ഥം *ചീങ്കണ്ണികളുടെ നാട്* എന്നാണ്.. 1,50,000 വർഷങ്ങൾക്കുമുമ്പേ പാലിയോലിത്തിക് കാലം മുതൽ ഇവിടെ ജനവാസം ഉണ്ടായിരുന്നു.

## സഹോദര നഗരങ്ങൾ
* **[[ആങ്കേഴ്സ്]]**, **[[ഫ്രാൻസ്]]** (since 1974)
* **[[ബോബോ ദെയ്ലൂസോ]]**, **[[ബർക്കിനാ ഫാസോ]]**
* **[[ഡാക്കർ]]**, **[[സെനെഗൽ]]**
* **[[ലെയ്പ്സിഗ്]]**, **[[ജർമ്മനി]]**
* **[[റോച്സ്റ്റ്ർ]], [[ന്യൂയോർക്ക്]]** **[[അമേരിക്കൻ ഐക്യനാടുകൾ]]** (since 1975)
* **[[സാവോ പോളോ]]**, **[[ബ്രസീൽ]]** (since 2000))
## അവലംബം

## പുറത്തേക്കുളള കണ്ണികൾ
 

* Bamako-culture.org (French language) 
*  Bamako at ''Cités du Monde'' (French language)
*United States Embassy in Bamako 

വർഗ്ഗം:ആഫ്രിക്കയിലെ തലസ്ഥാനങ്ങൾ
ഇന്ത്യ-ബംഗ്ലാദേശ് ടെസ്റ്റ് ക്രിക്കറ്റ്

## പരമ്പരകൾ

## മത്സരഫലങ്ങളുടെ സംഗ്രഹം

## അവലംബം
* ESPNCricInfo Statistics

വർഗ്ഗം:ക്രിക്കറ്റ് മത്സരങ്ങൾ
ബാലിവിജയം

കല്ലൂർ നീലകണ്ഠൻ നമ്പൂതിരിപ്പാട് (1776-1835) രചിച്ച ഒരു ആട്ടക്കഥയാണ് **ബാലിവിജയം**. രാവണന്റേയും പുത്രൻ മേഘനാദന്റേയും ദ്വിഗ്വിജയങ്ങൾ  പശ്ചാത്ത്ലമാക്കിക്കൊണ്ടാണ് ഈ ആട്ടക്കഥ രചിയ്ക്കപ്പെട്ടത്.ബാലിവിജയം ആട്ടക്കഥയ്ക്ക് കവി നൽകിയ ആദ്യത്തെ പേരു രാവണബന്ധനം എന്നായിരുന്നു. 
## കഥാസാരം
ഇന്ദ്രനെ ബന്ധിച്ച് രാവണൻ ലങ്കയിൽ കൊണ്ടുവരികയും ഇന്ദ്രനെ മോചിപ്പിയ്ക്കാൻ ബാലിയും വാനരസേനയും നടത്തുന്ന യുദ്ധവും നാരദന്റെ പ്രവേശനവും കഥയിൽ ഉൾപ്പെടുത്തിയിരിയ്ക്കുന്നു.രാവണനേയും ബാലിയേയും സന്ധിപ്പിയ്ക്കുന്നതിനുള്ള ചുമതലയും നാരദൻ വഹിയ്ക്കുന്നുണ്ട്. രാവണന്റെ അമിത അഹങ്കാരത്തിനു അറുതി വരുത്തുക എന്ന ലക്ഷ്യവും നാരദനുണ്ട്.

## അവലംബം

വർഗ്ഗം:ആട്ടക്കഥകൾ
സന്താനഗോപാലം

ഭക്തിരസം തുളുമ്പുന്ന ഒരു ആട്ടക്കഥയാണ് **സന്താനഗോപാലം**. ഈ ആട്ടക്കഥ രചിച്ചത് മണ്ടവപ്പിള്ളി ഇട്ടിരാരിച്ച മേനോൻ ആണ്. വിഷ്ണുഭക്തിമാഹാത്മ്യം ആണ് ഈ കഥയിലെ മുഖ്യപ്രമേയം. ചുവന്ന താടി, കത്തി, കരി എന്നിങ്ങനെയുള്ള വേഷങ്ങൾ ഒന്നും ഈ ആട്ടക്കഥയിൽ ഇല്ല. സന്താനഗോപാലത്തിൽ മിനുക്കുവേഷക്കാരനായ ഒരു ബ്രാഹ്മണനാണ് ആദ്യാവസാനവേഷം. അർജ്ജുനൻ, കൃഷ്ണൻ എന്നിവരാണ് മറ്റു കഥാപാത്രങ്ങൾ.

വർഗ്ഗം:ആട്ടക്കഥകൾ
ബാർബേറിയൻ

ലഘുചിത്രം
അപരിഷ്കൃതൻ എന്ന അർത്ഥത്തിൽ ഇംഗ്ലീഷിലുപയോഗിക്കുന്ന വാക്കാണ് **ബാർബേറിയൻ** (). പൊതുവിൽ ഏതെങ്കിലും ഒരു രാജ്യത്തിലെയോ ഒരു ജനവിഭാഗത്തിലെയോ അംഗത്തെ വിശേഷിപ്പിക്കാനാണ് ഈ വാക്കുപയോഗിക്കാറുള്ളത്. സാധാരണയായി, ഏതെങ്കിലും ഒരു നാഗരികസമൂഹം, തങ്ങളേക്കാൾ താഴ്ന്നവരെന്നു കരുതുന്ന ഗോത്രസമൂഹങ്ങളെ വിശേഷിപ്പിക്കാൻ ബാർബേറിയൻ എന്ന പേരുപയോഗിക്കുന്നു. യുദ്ധക്കൊതിയും ക്രൂരതയുമുള്ളവരുടെ പര്യായമായും ആലങ്കാരികമായി ഈ വാക്കുപയോഗിക്കാറുണ്ട്.

ഗ്രീക്കിലെ ബാർബോറോസ് () എന്ന വാക്കിൽനിന്ന് ഉടലെടുത്തതാണ് ഈ പദം. പുരാതനകാലത്ത് വ്യത്യസ്ത സംസ്കാരത്തിലുള്ള ജനങ്ങളെ സൂചിപ്പിക്കാനാണ് ഇതുപയോഗിച്ചത്.   പിൽക്കാലത്ത് ഗ്രീക്കുകാർ, തുർക്കികളെ ആക്ഷേപരീതിയിൽ സൂചിപ്പിക്കാൻ ഈ വാക്കുപയോഗിച്ചു. റോമൻ സാമ്രാജ്യകാലത്ത് ജെർമാനിക്കുകൾ, സെൽറ്റുകൾ, ഐബേരിയൻമാർ, ത്രേഷ്യൻമാർ, പാർത്തിയൻമാർ എന്നിങ്ങനെ നിരവധി ജനവിഭാഗങ്ങളെ ബാർബേറിയൻമാർ എന്ന പേരിൽ റോമക്കാർ വിളിച്ചിരുന്നു.

വർഗ്ഗം:ജനവിഭാഗങ്ങൾ
സ്വയം ചെയ്തു പഠിക്കുക

വിദഗ്ദ്ധ തൊഴിലാളികളുടെ  സഹായമില്ലാതെ തൊഴിലുകൾ, വീടിനെയും പരിസരങ്ങളെയും മനോഹരമാക്കുന്ന വിനോദങ്ങൾ' തുടങ്ങിയവ  ചെയ്യാൻ പഠിക്കുന്ന രീതി   സ്വയം പഠിക്കുക, മറ്റുള്ളവര്ക്ക് അറിവ് പകർന്നു കൊടുക്കുക അതാണ് ഈ DIY രീതിയുടെ പ്രധാന സവിശേഷത.

## പുറത്തേക്കുള്ള കണ്ണികൾ
* 
*
സ്വാമി ഗുരുരത്‌നം ജ്ഞാനതപസ്വി

കരുണാകരഗുരുവിനാൽ സ്ഥാപിതമായ തിരുവനന്തപുരം ശാന്തിഗിരി ആശ്രമത്തിന്റെ പ്രവർത്തനങ്ങൾക്ക്  , നേതൃത്വം  നൽകുന്ന ജനറൽ സെക്രട്ടറിയാണ്  സ്വാമി **ഗുരുരത്‌നം ജ്ഞാനതപസ്വി**.ആത്മീയനേതാവ്, പ്രഭാഷകൻ, എഴുത്തുകാരൻ, മികച്ച സംഘാടകൻ, സാംസ്‌കാരിക നായകൻ എന്നീ നിലകളിലെല്ലാം സാമൂഹിക സാംസ്‌കാരികരംഗത്ത് പ്രവർത്തിക്കുന്ന സ്വാമി ഗുരുരത്‌നം ജ്ഞാനതപസ്വി ., ശാന്തിഗിരി ആശ്രമം ജനറൽ സെക്രട്ടറി എന്ന നിലയിൽ രാജ്യത്തുടനീളം നിരവധി ജീവകാരുണ്യ പ്രവർത്തനങ്ങൾക്കും മതേതര ആത്മീയതയുടെ പ്രചാരണത്തിനും നേതൃത്വം നല്കി.പത്രങ്ങളിലും ആനുകാലികങ്ങളിലും ഓൺലൈൻ പ്രസിദ്ധീകരണങ്ങളിലും വിവിധ വിഷയങ്ങളെ മുൻനിർത്തി ലേഖനങ്ങൾ എഴുതിവരുന്ന സ്വാമി ഗുരുരത്‌നം ജ്ഞാനതപസ്വി . നവജ്യോതിശ്രീ കരുണാകര ഗുരു ജീവചരിത്രം (മലയാളം), ദൈവത്തിന്റെ  കണ്ണുകൾ കൊണ്ട്കാണുക, ആശ്രമം എന്ന അഖണ്ഡത, നേരിന്റെ ബാല്യം, പുതിയ മനുഷ്യനാകാൻ, ആനന്ദത്തിന്റെ ഇതളുകൾ, തിരഞ്ഞെടുത്ത ലേഖനങ്ങൾ, മാറുന്ന കാലം മാറുന്ന കാഴ്ചകൾ എന്നീ പുസ്തകങ്ങൾ രചിച്ചിട്ടുണ്ട്.കൂടാതെ

## ജീവിതരേഖ

1974 മേയ്‌ 5-ന്‌ ചേർത്തലയിൽ ജനിച്ചു. എം.കെ. മണിയൻനായരുടെയും ജെ. ശാന്തമ്മയുടെയും മൂന്നു മക്കളിൽ ഇളയവനായി ജനിച്ച സ്വാമി ഗുരുരത്‌നം ജ്ഞാനതപസ്വി ഉദ്യോഗമണ്ഡലിൽ 
ഫാക്‌റ്റ്‌ സ്‌കൂളിലും എറണാകുളത്തുമായി വിദ്യാഭ്യാസം പൂർത്തീകരിച്ചു. 1995-ൽ അഹമ്മദാബാദിലെ ട്രയോ ഫാർമ എന്ന കമ്പനിയുടെ എറണാകുളം ജില്ലയുടെ ചുമതലയിൽ പ്രവർത്തിച്ചു. നവജ്യോതിശ്രീ കരുണാകരഗുരുവിനെ കണ്ടത്‌ ജീവിതത്തിൽ വലിയ വഴിത്തിരിവായി. 1999-ൽ സന്ന്യാസ ജീവിതത്തിനു മുന്നോടിയായുള്ളു ബ്രഹ്മചര്യജീവിതം തെരഞ്ഞെടുത്തു. 24.02.2001-ൽ സന്ന്യാസദീക്ഷ സ്വീകരിച്ചു

## ശാന്തിഗിരി ആശ്രമ പ്രവർത്തനങ്ങൾ

1997-ൽ ശാന്തിഗിരി ആശ്രമത്തിന്റെ മരുന്നു വിതരണ ശൃംഖലയിൽ പങ്കാളിയായി സ്വാമി ഗുരുരത്‌നം ജ്ഞാനതപസ്വി ആശ്രമജീവിതം തുടങ്ങി. ആശ്രമത്തിന്റെ യുവജനക്ഷേമ പ്രവർത്തനങ്ങളിൽ ഇടപെട്ട്‌ പ്രവർത്തിച്ചു. സന്ന്യാസദീക്ഷ സ്വീകരണശേഷം സ്വാമി ആതുരസേവന പ്രവർത്തനമേഖലയും ജീവകാരുണ്യത്തിനും മുൻതൂക്കം കൊടുത്ത്‌ ശാന്തിഗിരിയുടെ ആരോഗ്യരംഗത്തെ കൂടുതൽ സജീവമാക്കി മാറ്റി. ഈ കാലയളവിലാണു ശാന്തിഗിരിയുടെ സിദ്ധ മെഡിക്കൽ കോളജ്‌ തിരുവനന്തപുരത്തും ആയുർവേദ മെഡിക്കൽ കോളജ്‌ പാലക്കാടും സ്ഥാപിക്കുന്നത്‌. സ്വാമി ഗുരുരത്‌നം ജ്ഞാനപതി 2003 സെപ്‌റ്റംബർ 13 മുതൽ ആശ്രമം ഡയറക്‌ടർ ബോർഡ്‌ അംഗമാണ്‌. 2009 മെയ്‌ മുതൽ ആശ്രമം ഓർഗനൈസിങ്‌ സെക്രട്ടറിയായിരുന്നു. 20l9 സെപ്റ്റംബർ 6 മുതൽ ആശ്രമം ജനറൽ സെക്രട്ടറിയായി ആശ്രമ പ്രവർത്തനങ്ങളെ നിയന്ത്രിക്കുന്നു.

## [https://thureeyam.blogspot.in/p/blog-page_89.html അവലംബം]


വർഗ്ഗം:ഇന്ത്യയിലെ ആത്മീയാചാര്യന്മാർ
വർഗ്ഗം:മതാതീത ആത്മീയാചാര്യന്മാർ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:1974-ൽ ജനിച്ചവർ
കല്ലേക്കുളങ്ങര രാഘവപ്പിഷാരടി

കൊച്ചി വീരകേരളവർമ്മയുടെ സദസ്യനും ആശ്രിതനും ആയിരുന്നു **കല്ലേക്കുളങ്ങര രാഘവപ്പിഷാരടി**. ( ജ:ഒലവക്കോട്-1725-1795).*മണലൂർ എഴുത്തച്ഛൻ* എന്നപേരിലും അദ്ദേഹം അറിയപ്പെട്ടിരുന്നു.ജ്യേഷ്ഠനായ കൃഷ്ണപ്പിഷാരടി ആയിരുന്നു അദ്ദേഹത്തിന്റെ ഗുരു.

## സംഭാവനകൾ
രാവണോദ്ഭവം ആട്ടക്കഥയാണ് അദ്ദേഹത്തിന്റെ പ്രധാനകൃതി. ഇതു കൂടാതെ *സേതുമഹാത്മ്യം*,*വേതാള ചരിത്രം,പഞ്ചതന്ത്രം,* എന്നീ കൃതികൾകൂടി പിഷാരടി രചിച്ചിട്ടുണ്ട്.

## അവലംബം

വർഗ്ഗം:ആട്ടക്കഥാകൃത്തുക്കൾ
പാലക്കാട് അമൃതശാസ്ത്രികൾ

പത്തൊൻപതാം നൂറ്റാണ്ടിന്റെ  പൂർവ്വാർദ്ധത്തിൽ ജീവിച്ചിരുന്ന **പാലക്കാട് അമൃതശാസ്ത്രികൾ****ലവണാസുരവധം**എന്ന ആട്ടക്കഥയുടെ കർത്താവാണ്.  ഇദ്ദേഹത്തിന്റെ ശരിയായ പേരു  അമൃതഘടേശ്വരൻ എന്നായിരുന്നു.പാലക്കാട്ട് രാജാവിന്റെ ആശ്രിതനായിരുന്ന ഇദ്ദേഹം ഉത്തരരാമായണത്തെ അധികരിച്ചാണ് ലവണാസുരവധം ആട്ടക്കഥ രചിച്ചത്.
## അവലംബം

വർഗ്ഗം:ആട്ടക്കഥാകൃത്തുക്കൾ
വർഗ്ഗം:കഥകളി
ബദൂനി

അറേബ്യൻ , സിറിയൻ മരുഭൂമികളിലെ നാടോടി വിഭാഗത്തിൻറെ പിൻഗാമികളായ അറബ് ഗോത്രവർഗ വിഭാഗമാണ് ബദൂനി.ബദുക്കൾ എന്നും ഇവർ അറിയപ്പെടുന്നു.

## അവലംബം